# Om værktøjslinjer

Værktøjslinjer gør arbejdsområdet overskueligt ved at ordne værktøjerne i opgaverelaterede grupper. Værktøjslinjen Sidevisning indeholder f.eks. knapper til at ændre, hvor mange sider du kan se ad gangen i dokumentvinduet. Værktøjslinjen Kommentering og opmærkning indeholder værktøjer til korrekturlæsning og anmærkning af en PDF-fil.

Enhver værktøjslinje kan flyde eller være forankret. Forankrede værktøjslinjer vises i værktøjslinjeområdet. Flydende værktøjslinjer vises som uafhængige paletter, som kan flyttes rundt i arbejdsområdet.

Hver værktøjslinje har en gribelinje, som er en lodret grå stribe i venstre ende af værktøjslinjen.

- Når du holder markøren over en gribelinje, viser et værktøjstip navnet på den tilknyttede værktøjslinje.

- Når du trækker i en gribelinje, flytter værktøjslinjen sig. Du kan trække værktøjslinjer væk fra værktøjslinjeområdet (så de flyder), forankre dem i værktøjslinjeområdet eller omarrangere dem i værktøjslinjeområdet.

Nogle værktøjslinjer vises som standard, og nogle er skjulte.

Vis grafik i fuld størrelse
Værktøjslinjer, der er åbne som standard

A.
  Værktøjslinjen Filer
B.
  Værktøjslinjen Sidenavigering
C.
  Værktøjslinjen Vælg og zoom
D.
  Værktøjslinjen Sidevisning
E.
  Værktøjslinjen Find

Knapper på værktøjslinjen Opgaver fungerer lidt anderledes end andre værktøjslinjeknapper. Hver af disse knapper har en menu med tilknyttede kommandoer. Klik på pilen til højre for knappens navn for at åbne menuen. Klik f.eks. på pilen ved siden af knappen Start møde for at få vist en menu over kommandoer, der er relaterede til Adobe Acrobat Connect-møder.

Placer markøren over et værktøj for at se en beskrivelse af værktøjet. Placer markøren over den rillede streg på værktøjslinjens venstre kant for at se dens navn. Alle værktøjer er identificeret ved navn i dialogboksen Flere værktøjer (Værktøjer > Tilpas værktøjslinjer).
Relaterede oplysninger

- Vise menuer