# Vise arbejdsområdet

Reader åbnes på to forskellige måder: alene, som et enkeltstående program, og i en webbrowser. De tilknyttede arbejdsområder afviger fra hinanden på få, men vigtige punkter.

Arbejdsområdet for Reader indeholder en dokumentrude, der viser PDF-filer og en navigationsrude på venstre side, som hjælper dig med at gennemse den aktuelle PDF-fil. Værktøjslinjer i nærheden af vinduets top angiver andre kontrolelementer, som du kan bruge til at arbejde med i PDF-filer.

Bemærk! Åbning af visse typer PDF-filer kan betyde, at specielle dele af arbejdsområdet vises. dokumentets meddelelseslinje og funktionerne til navigation i PDF-filer. I andre typer PDF-filer er disse områder ikke vist og ikke tilgængelige.

### Vis arbejdsområdet for PDF-filer, der er åbne i programmet

1. Klik på ikonet Reader på skrivebordet, eller brug menuen Start (Windows) eller Finder (Mac OS) til at starte Reader programmet. Klik på ikonet på skrivebordet, eller vælg Programmer > Kontor, hvis du bruger UNIX.
2. Vælg Filer > Åbn, naviger til og vælg en PDF-fil på din computer, og klik på Åbn.

### Vis arbejdsområdet for PDF-filer, der er åbne i en webbrowser

1. Åbn et webbrowserprogram.
2. Benyt en af følgende fremgangsmåder:

   - Vælg en PDF-fil et sted på internettet, og åbn den.

   - Vælg Filer > Åbn (eller Åbn fil). Vælg PDF eller Alle filer i pop op-menuen for filtypen, hvis det er nødvendigt. Naviger derefter til og vælg en PDF-fil på din computer eller dit lokale netværk, og klik på Åbn.

3. Identificer elementer i arbejdsområdet.

Relaterede oplysninger

- Dokumentmeddelelseslinje
- Navigationsområder for PDF-pakker