# Gennemse et dokument

Der er mange måder at bladre på i en PDF-fil. Mange gør brug af knapperne på værktøjslinjen Sidenavigation, men du kan også bruge piletaster, rullepaneler og andre funktioner til at flytte frem og tilbage i en PDF-fil med flere sider.

Værktøjslinjen Sidenavigation åbnes som standard. Standardværktøjslinjen indeholder de hyppigst anvendte værktøjer: Næste side , Forrige side og Sidenummer. Ligesom alle andre værktøjslinjer kan værktøjslinjen Sidenavigation skjules eller genåbnes ved at vælge den i menuen Værktøjslinjer i menuen Vis. Du kan få vist yderligere værktøjer i værktøjslinjen Sidenavigation ved at højreklikke/holde Ctrl-tasten nede og klikke på værktøjslinjen og vælge et individuelt værktøj, Vis alle værktøjer eller Flere værktøjer og derefter markere og fjerne markeringer fra værktøjer i dialogboksen.

### Flyt gennem en PDF-fil

Benyt en af følgende fremgangsmåder:

- Klik på Forrige side eller Næste side på værktøjslinjen.

- Vælg Vis > Gå til > [placering].

- Vælg Vis > Gå til > Side, skriv derefter sidetallet i dialogboksen Gå til side, og klik på OK.

- Tryk på tasten PageUp og PageDown på tastaturet.

### Spring til en bestemt side

Benyt en af følgende fremgangsmåder:

- Træk det lodrette rullepanel, indtil sidetallet vises i den lille pop op-visning.

- Indtast det sidetal, der skal erstatte det viste på værktøjslinjen Sidenavigering, og tryk på Enter eller Retur.

  Bemærk! Hvis dokumentets sidetal er forskellige fra den faktiske sideplacering i PDF-filen, vises sidens placering i filen i parentes efter det tildelte sidetal på værktøjslinjen Sidenavigering. Hvis du f.eks. nummererer en fil, som er et kapitel på 18 sider, til at begynde med side 223, er det viste sidetal 223 (1 af 18), når den første side er aktiv. Du kan slå logiske sidetal fra i Indstillinger for sidevisning. Se Omnummerere sider og Indstillinger for visning af PDF-filer.

### Spring til sider med bogmærke

Bogmærker er en indholdsfortegnelse og repræsenterer normalt kapitler og afsnit i et dokument. Bogmærker vises i navigationsruden.

1. Klik på knappen Bogmærker, eller vælg Vis > Navigationspaneler > Bogmærker.
2. Klik på bogmærket for at gå til et emne. Klik på plus- (+) eller minustegnet (-) for at udvide eller skjule bogmærkeindholdet.
   Bemærk! Afhængigt af hvordan bogmærket er defineret, kommer du måske ikke til den placering, men udfører en anden handling i stedet for.

   Hvis listen over bogmærker forsvinder, når du klikker på et bogmærke, skal du klikke på knappen Bogmærker for at få vist listen igen. Hvis du vil skjule knappen Bogmærker, når du har klikket på et bogmærke, skal du vælge Skjul efter brug i menuen Indstillinger.

### Brug sideminiaturebilleder til at springe til bestemte sider

Sideminiaturebilleder indeholder miniaturevisninger af dokumentsider. Du kan bruge miniaturebilleder under panelet Sider til at ændre visningen af sider og til at gå til andre sider. Den røde sidevisningsboks i sideminiaturebilledet angiver, hvilket område af siden der vises. Du kan tilpasse størrelsen på denne boks for at ændre zoomprocenten.

1. Klik på knappen Sider, eller vælg Vis > Navigationspaneler > Sider for at vise sidepanelet.
2. Klik på dens sideminiaturebillede for at gå til den pågældende side.