# Begrænse URL-adresser og vedhæftede filer i PDF-dokumenter

Reader advarer dig hver gang, du forsøger at åbne en potentielt farlig URL-adresse (weblink) eller en vedhæftet fil af en filtype, der ikke er tilladt. Farlige URL-adresser og filtyper, der ikke er tilladte (f.eks. EXE), kan overføre eller køre programmer, makroer eller virus, der kan skade din computer.

Du kan tillade, at Reader kontakter bestemte websteder, ved at tilføje URL-adresserne på listen over tilladte websteder i indstillingerne for Tillidsstyring. Fjern alle URL-adresser, som du ikke længere bruger. Hvis du vil åbne vedhæftede filer i Reader, skal du svare ja, når du bliver bedt om at angive, om du altid vil tillade filer af den pågældende type. Den vedhæftede fils type føjes til en liste, der gemmes i registreringsdatabasen. Hvis du vil begrænse en filtype, du tidligere har tilladt, kan du nulstille listen til standardindstillingen i indstillingerne i Tillidsstyring.

### Indstillinger for tillidsstyring

Hvis du vil åbne indstillingerne for Tillidsstyring, skal du vælge Rediger > Indstillinger (Windows/UNIX) eller Reader > Indstillinger (Mac OS) og derefter vælge Tillidsstyring til venstre.

Giv tilladelse til åbning af vedhæftede filer, der ikke er PDF-filer, med eksterne programmer
  Vælg for at give tilladelse til, at vedhæftede filer starter eksterne programmer, når de åbnes. Du skal have de eksterne programmer for at kunne åbne filerne.
Gendan standardliste over tilladte/ikke tilladte typer af vedhæftede filer
  Fjerner de gemte indstillinger, du valgte til åbning af vedhæftede filer. Hvis du f.eks. valgte altid at åbne vedhæftede TMP-filer, når du bliver bedt om det, vises TMP på listen over tilladte typer af vedhæftede filer. Ved at klikke på Gendan fjerner du TMP fra listen.
Rediger indstillinger
  Når du har klikket på indstillingen, kan du angive standardfunktionsmåden, når du opretter forbindelse til internettet fra PDF-dokumenter. Vælg Jeg vil angive en liste over tilladte og blokerede websteder (standard) for at begrænse adgang udelukkende til de URL-adresser, du angiver. Vælg Tillad alle websteder for at tillade adgang til alle URL-adresser. Vælg Bloker alle websteder for at begrænse adgang til alle URL-adresser i PDF-dokumenter.

  Hvis du vil angive en liste over tilladte og blokerede websteder, skal du skrive URL-adresserne i tekstboksen og klikke på Tillad eller Bloker. Angiv derefter standardindstillingen Reader for websteder, der ikke er med på listen.

  Bemærk! Hvis du åbner et beskyttet PDF-dokument, og en dialogboks med sikkerhedsadvarsler beder dig tillade eller blokere en URL-adresse, skal du vælge Husk min handling for dette websted, og URL-adressen føjes til listen.
Tillad eksternt indhold
  Tillader Reader at læse data fra strømobjekter i et PDF-dokument. Strømobjekter er URL-adresser eller filspecifikationer, der er identificeret med markeringer, som angivet i PDF Reference, femte udgave. Adobe Portable Document Format Version 1.6. Brug denne funktion, hvis du er PDF-udvikler og opretter PDF-filer, der indeholder strømme, eller hvis du arbejder med disse typer filer.