# Angive verificeringsindstillinger for signatur

Før du åbner signerede dokumenter, skal du angive dine indstillinger for at optimere Reader til validering af signaturer.

1. Vælg Rediger > Indstillinger (Windows/UNIX) eller Reader > Indstillinger (Mac OS), og klik på Sikkerhed til venstre.
2. Hvis du automatisk vil validere alle signaturer i en PDF-fil, når du åbner dokumentet, skal du vælge Bekræft signaturer, når dokumentet åbnes. Denne indstilling er aktiveret som standard.
3. Klik på Avancerede indstillinger, og klik derefter på fanen Verifikation.
4. Vælg følgende indstillinger:
   Ved verifikation
     Disse indstillinger angiver fremgangsmåder, der afgør, hvilket ekstramodul der skal vælges ved verificering af en signatur. Det relevante ekstramodul vælges oftest automatisk. Kontakt din systemadministrator for at få mere at vide om særlige krav til ekstramoduler til validering af signaturer.
   Kræv, at der foretages tilbagekaldelseskontrol af certifikater under verificering af signaturer, så ofte dette er muligt
     Vælg denne indstilling for at kræve, at certifikater, under validering, kontrolleres i forhold til en liste over udeladte certifikater. Hvis denne indstilling ikke er markeret, ignoreres tilbagekaldelsesstatus for godkendelsessignaturer. Tilbagekaldelsesstatussen kontrolleres altid for certificerende signaturer.
   Bekræft signaturer ved hjælp af
     Vælg en indstilling for at bestemme om tidspunktet, der vises i den digitale signatur, skal afspejle det tidspunkt, hvor signaturen blev valideret (Aktuelt tidspunkt), det tidspunkt, der er indstillet af standardserveren til tidsstempling, der er angivet under Sikkerhedsindstillinger, eller det tidspunkt, hvorpå signaturen blev oprettet.
   Skjul ikonet for gyldighed af signaturfeltet, når signaturen er gyldig
     Skjuler signaturens status, hvis signaturen er gyldig, også selvom dokumentet er blevet ændret, efter at det er blevet signeret (angivet med en grøn afkrydsning og et ikon med en advarselstrekant).
5. Klik på fanen Windows-integrering, og angiv, om du kan importere identiteter fra Windows-certifikatlageret til listen over identiteter, du har tillid til. Angiv derudover, om du har tillid til alle rodcertifikater i Windows-certifikatlageret i forbindelse med validering af signaturer og certificerede dokumenter. Vær opmærksom på, at hvis du markerer disse indstillinger, kan sikkerheden bringes i fare. Denne indstilling er ikke tilgængelig i UNIX.