# Åbne sikrede PDF-filer

Hvis du modtager et PDF-dokument, der er beskyttet af sikkerhedsfunktioner, kan du blive bedt om at angive en adgangskode for at åbne dokumentet. Nogle beskyttede dokumenter kan have begrænsninger, der forhindrer dig i at udskrive, redigere eller kopiere indhold i dokumentet. Hvis et dokument har begrænsede funktioner, er alle værktøjer og menupunkter, der er relateret til disse funktioner, nedtonet.

Hvis et dokument er begrænset eller har en særlig status, vises knappen Sikkerhedsindstillinger eller knappen Signaturer til venstre i dokumentvinduet. Klik på knappen for at få oplysninger om beskyttelsesindstillingerne og bestemme, hvilke funktioner der er begrænset.

Hvis du har problemer med at åbne et PDF-dokument, eller hvis du ikke kan bruge bestemte funktioner, skal du kontakte PDF-dokumentets forfatter.