# Adobe Hjælp-ressourcer

Dokumentationen til din Adobe-software findes i flere forskellige formater.

#### Hjælp i produktet og i LiveDocs

Hjælp i produktet giver adgang til hele indholdet af dokumentationen og de vejledninger, der var tilgængelige ved lanceringen af softwaren. Denne Hjælp kan findes via menuen Hjælp i Adobe-softwaren.

Hjælp i LiveDocs omfatter hele indholdet af Hjælp i produktet plus opdateringer og links til yderligere materiale, der er tilgængeligt på internettet. I forbindelse med visse produkter kan du også tilføje kommentarer til emnerne i LiveDocs-Hjælp. Du kan finde LiveDocs-Hjælp til dit produkt i Adobes ressourcecenter for Hjælp på www.adobe.com/go/documentation_dk.

Vis grafik i fuld størrelse

I de fleste udgaver af produktets Hjælp og LiveDocs Hjælp kan du søge i indholdet af Hjælp til flere forskellige produkter. Emnerne kan også indeholde links til relevant indhold på internettet eller til emner i Hjælp til et andet produkt.

Du kan opfatte Hjælp – både i produktet og på internettet – som et sted, hvor du kan få adgang til yderligere indhold og fællesskaber bestående af andre brugere. Den mest omfattende og opdaterede version af Hjælp vil altid være den, der findes på internettet.

#### Sådan gør du-emner

Sådan gør du-emnerne indeholder en kort oversigt over de mest almindelige opgaver. Hvis du har brug for yderligere oplysninger, skal du klikke på hyperlinket nederst i Sådan gør du-emnet for at få vist det tilhørende emne i Hjælp.

#### PDF-dokumentation

Indholdet af Hjælp i produktet er også tilgængeligt som en Adobe PDF-fil, der er optimeret til udskrivning. Andre dokumenter, som f.eks. installationsvejledninger og hvidbøger, kan også leveres i PDF-format.

Hele PDF-dokumentationen kan findes i Adobes ressourcecenter for Hjælp på www.adobe.com/go/documentation_dk. Hvis du vil se den PDF-dokumentation, der følger med softwaren, skal du kigge i mappen Dokumenter på installations- eller indholds-dvd'en.

#### Trykt dokumentation

Trykte udgaver af den samlede Hjælp i produktet kan købes i Adobe Store på www.adobe.com/go/store_dk. Her kan du også finde bøger, der er udgivet af Adobes partnere.

Adobe Creative Suite® 3 leveres med en trykt vejledning til arbejdsforløb, og de enkelte Adobe-produkter kan indeholde en trykt introduktion.

Bemærk! Udskrevet dokumentation er ikke tilgængeligt på alle sprog.