# Validere et tidsstempelcertifikat

Hvis en signatur viser dato og tidspunkt, er tidspunktet den lokale tid på underskriverens computer. Der kan dog vises en anden dato og tidspunkt i dialogboksen Signaturegenskaber, som angiver, at underskriveren bruger en server til tidsstempling. Hvis du vil validere en signatur, som findes i et tidsstempel, skal du hente certifikatet til serveren til tidsstempling og føje den til din liste over pålidelige identiteter. Ellers vises tidsstemplet i panelet Signaturer som ikke-verificeret, og du er nødt til at validere tidsstemplet manuelt.

1. Klik på knappen Signaturer i navigationsruden, vælg signaturen, og vælg Valider signatur i menuen Indstillinger.
2. Klik på knappen Signaturegenskaber i dialogboksen Valideringsstatus for signatur.
3. Klik på fanen Dato/klokkeslæt i dialogboksen Signaturegenskaber for at få vist tidsstempelcentret, og klik derefter på knappen Vis certifikat. (Denne knap vises kun på fanen Dato/klokkeslæt, hvis underskriveren har brugt en server til tidsstempling).
4. Klik på fanen Tillid i Certifikatfremviser for at bestemme om tidsstempelcertifikatet er godkendt. Hvis det ikke er godkendt, skal du klikke på Føj til pålidelige id'er. Hvis der ikke er angivet et certifikat til serveren til tidsstempling, skal du anmode om et fra underskriveren.