# Vis dokumentegenskaber

Når du får vist et PDF-dokument, kan du få vist oplysninger om det, f.eks. titlen på dokumentet, anvendte skrifttyper og sikkerhedsindstillinger. Nogle af disse oplysninger er angivet af den person, der har oprettet dokumentet, og nogle er genereret automatisk.

1. Vælg Filer > Egenskaber.
2. Klik på en fane i dialogboksen Dokumentegenskaber

### Dokumentegenskaber

Beskrivelse
  Viser de grundlæggende oplysninger om dokumentet. Dokumentets titel, forfatter, emne og nøgleord kan være angivet af den person, der har oprettet dokumentet, i det oprindelige program, f.eks. Microsoft Word eller Adobe InDesign, eller af den person, der har oprettet PDF-dokumentet. Du kan søge efter disse beskrivende elementer i Reader for at finde bestemte dokumenter. Sektionen Nøgleord kan være en særlig hjælp til at indsnævre søgninger.

  Bemærk, at mange søgemaskiner anvender titlen til at beskrive dokumentet i deres søgeresultatliste. Hvis en PDF-fil ikke har en titel, vises filnavnet i stedet i listen med søgeresultater. En fils titel er ikke nødvendigvis det samme som dens filnavn.

  Området Avanceret viser PDF-dokumentets versionsnummer, sidestørrelse og antal sider og angiver, om dokumentet indeholder koder, og om indstillingen Hurtig webvisning er aktiveret. I PDF-dokumenter eller PDF-pakker, der indeholder flere sider, angives størrelsen på den første side i dokumentet eller pakken. Disse oplysninger oprettes automatisk og kan ikke ændres.

Sikkerhed
  Beskriver, hvilke ændringer eller funktioner der kan udføres i PDF-dokumentet. Hvis der er anvendt adgangskode, certifikat eller sikkerhedspolitik i forbindelse med PDF-dokumentet, er den anvendte metode angivet her.
Skrifttyper
  Viser de skrifttyper, der anvendes i det originale dokument, samt de skrifttyper og den kodning, der anvendes til at vise de oprindelige skrifttyper.

  Hvis der anvendes erstatningsskrifttyper, og du ikke er tilfreds med deres udseende, kan det være en god ide at installere de originale skrifttyper på systemet eller bede dokumentets forfatter om at oprette dokumentet igen med de originale skrifttyper integreret

Avanceret
  Angiver dokumentets PDF-indstillinger, konfigurerede dialogbokse for udskrivning og læseindstillinger.

  Du kan også knytte en katalogindeksfil (PDX) sammen med PDF-filen. Hvis du søger i PDF-filen fra vinduet Søg i PDF, omfatter søgningen også alle de PDF-filer, der er indekseret af den angivne PDX-fil.

  Du kan inkludere prepress-oplysninger, f.eks. diffusering, for dokumentet. Du kan definere printerforudindstillinger for et dokument, som udfylder dialogboksen Udskriv med dokumentspecifikke værdier. Du kan også konfigurere læseindstillinger, som angiver, hvordan PDF-dokumentet læses af en skærmlæser eller anden hjælpeenhed.