Adobe Reader 8.1.2 - Sådan gør du-fil til browserekstramodulet

Browserekstramodulet, der leveres sammen med Adobe Reader 8.1.2,
bruges til visning af PDF-filer i en browser. 
Ekstramodulet er kompatibelt med Netscape Gecko API og kan
køre sammen med alle browsere, der bruger Gecko-browserteknologi. 
Det gør det muligt at få vist PDF-filer som helsidesdokumenter
i browseren eller i rammer, der er styret af HTML-indhold.

Følgende browsere understøttes: 
    o Mozilla 1.7.3, 1.8
    o Firefox 1.0, 1.5



Installation af browserekstramodulet:

Installationsscriptet "install_browser_plugin" kan bruges
til at konfigurere browserekstramodulet til browseren.

o Kør scriptet fra terminalen som: 
  $ cd <install-path>/Browser
  $ ./install_browser_plugin

o Når du bliver bedt om installationsprogramrettelsen til
  Adobe Reader 8.1.2, skal du manuelt angive installationsstien
  eller trykke på Enter for at bruge den viste standardsti.

o Derefter får du vist en menu, hvor du skal udføre en global eller
  brugerdefineret installation.

o Ved en global installation, søger scriptet automatisk efter alle
  understøttede browsere i PATH-variablen og visse standardbiblioteker
  og installerer ekstramodulet til de browsere, der findes.
  
o Brugerdefineret installation: Denne er testet og fungerer sammen med
  Mozilla, Firefox. Den aktiverer en bestemt bruger, så denne kan få
  vist PDF-filer i ovenstående browsere. Dette gøres ved at kopiere
  de nødvendige filer til mappen $HOME/.mozilla/plugins.

o Hvis du ikke kan installere ekstramodulet til browseren ved at følge en af
  ovenstående fremgangsmåder, skal du se i dokumentationen til browseren for
  at få oplysninger om, hvordan du tilføjer et nyt ekstramodul.

o Når installationen er afsluttet, skal du sørge for, at acroread-startscriptet
  findes i PATH-miljøvariablen.



Fejlfinding:

problem - 

PDF-dokumenter kan ikke læses i browseren
ELLER
Hvis du klikker på et PDF-link i browseren, vises der en tom side 

Løsning (en af følgende) -

1. Sørg for, at ekstramodulet er installeret det korrekte sted. Hvis
   du vil kontrollere indlæsning af ekstramodulet i Mozilla/Firefox,
   skal du skrive 'about:plugins' på adresselinjen og kontrollere,
   om Adobe Reader 8.1.2 vises på listen.

2. Sørg for, at acroread findes i PATH på den shell, der blev brugt
   til at starte browseren. Dette kan gøres ved at køre kommandoen
   'which acroread' fra den shell, der blev brugt til at starte
   browseren. Hvis den ikke findes, skal du finde acroread og føje
   den til variablen PATH i miljøet.

3. Sørg for, at der ikke er installeret andre ekstramoduler, der kan
   håndtere PDF-mime-typen. Hvis du vil have vist alle de ekstramoduler,
   der er indlæst i Mozilla/Firefox, skal du skrive 'about:plugins' på
   adresselinjen. Kontroller, at der ikke er andre poster end
   Adobe Reader 8.1.2, som håndterer PDF, på listen over de viste
   ekstramoduler. 

   - Der kan være et ekstramodul, der hedder Plugger/Mozplugger, som
     også håndterer PDF-filer. Hvis du vil ændre det, skal du åbne filen
     '/etc/mozpluggerrc' og fjerne de linjer, der svarer til PDF-mime-typen.
     Fjern derefter filen 'pluginreg.dat' fra mappen $HOME/.mozilla,
     og genstart browseren.

   - Hvis du finder en post, der svarer til "KDE Parts Plugin", skal
     du fjerne ekstramodulfilen (libdragonegg.so) fra ekstramodulmappen
     for at kunne bruge Adobe Reader som standard-PDF-læser. Hvis du
     sletter ekstramodulfilen, kan det dog betyde, at du mister noget
     af den ekstra funktionalitet, der findes i ekstramodulet KDE Parts.


Spørgsmål og yderligere oplysninger finder du på adressen www.adobe.com

Copyright (c) 2007 Adobe Systems Incorporated.
Alle rettigheder forbeholdes
