# Vise menuer

Normalt er det en god ide, at menuerne Reader er synlige, så de er tilgængelige, mens du arbejder. Det er muligt at skjule dem ved hjælp af kommandoen Menulinje under Vis. Du kan kun få dem vist og bruge dem igen ved at trykke på F9 (Windows) eller Kommando + Skift + M (Mac OS).

Reader har også adskillige kontekstafhængige menuer. Disse menuer vises, når du højreklikker/holder Ctrl nede og klikker på et element i arbejdsområdet eller i PDF-filen, som har en sådan menu knyttet til sig. En kontekstmenu viser kommandoer, der relaterer sig til elementet eller området, som du klikkede på. F.eks. når du højreklikker/holder Ctrl nede og klikker på værktøjslinjeområdet, viser den kontekstmenu de samme kommandoer som menuen Vis > Værktøjer.

Bemærk! Menulinjen Reader vises kun, når den er åben som et enkeltstående program. Når Reader er åben i browseren, vises kun menuen Browserprogram øverst i vinduet. Kontekstmenuer er dog tilgængelige i begge tilfælde.