# Justere sideforstørrelse

Værktøjer på værktøjslinjen Marker og Zoom kan ændre forstørrelsesniveauet i PDF-dokumenter. Kun nogle af disse værktøjer vises på standardvisningen af værktøjslinjen. Du kan vise alle værktøjerne ved at højreklikke eller holde Ctrl nede og klikke på værktøjslinjen Marker og zoom, hvor det er muligt enten at vælge de enkelte værktøjer, Vis alle værktøjer, eller Flere værktøjer og derefter vælge de enkelte værktøjer.

- Zoommarkeringsværktøjet har et par forskellige virkemåder. Du kan bruge til det at trække et rektangel omkring en del af en side, som du ønsker skal fylde visningsområdet. Eller blot ved at klikke på zoommarkeringsværktøjet øges forstørrelsen med et forudindstillet niveau med centrum der, hvor du klikkede. Hvis du vil reducere forstørrelsen med et forudindstillet niveau, skal du Ctrl/Alternativtasten nede og klikke på zoommarkeringsværktøjet.
- Det dynamiske zoomværktøj zoomer ind, når du trækker det opad på siden, og zoomer ud, når du trækker nedad. Hvis du bruger et musehjul, zoomer dette værktøj ind, når du ruller fremad, og zoomer ud, når du ruller bagud.
- Knapperne Zoom ind og Zoom ud ændrer dokumentets forstørrelse ved hjælp af forudindstillede niveauer.
- Indstillingen Zoomværdi ændrer sidevisningen i henhold til en procentdel, du indtaster, eller vælger fra en pop op-menu.
- Faktisk størrelse viser siden i en 100 % forstørrelse.
- Tilpas bredde justerer forstørrelsen, så PDF-filen fylder dokumentruden i vandret retning.
- Tilpas side justerer forstørrelsen, så én side fylder dokumentruden i lodret retning.
- Værktøjet Panorer og zoom vindue justerer forstørrelsen og placeringen af visningsområdet, så det passer til området i et justerbart rektangel i miniaturevisningen af siden i vinduet Panorering og zoom.
- Vinduet Lupværktøj viser en forstørret del af PDF-filen, som passer til området i et justerbart rektangel i dokumentruden.

### Rediger størrelsen på en side, så den passer til vinduet

- Hvis du vil ændre størrelsen på siden, så den passer til hele dokumentruden, skal du vælge Vis > Zoom > Tilpas indholdet til side.
- Hvis du vil ændre størrelsen på siden, så den passer til bredden på vinduet, skal du vælge Vis > Zoom > Tilpas bredde. En del af siden kan være uden for synsfeltet.
- Hvis du vil ændre størrelsen på siden, så den passer til højden på vinduet, skal du vælge Vis > Zoom > Tilpas højde. En del af siden kan være uden for synsfeltet.
- Hvis du vil ændre størrelsen på siden, så teksten og billederne passer til bredden af vinduet, skal du vælge Vis > Zoom> Tilpas synlig. En del af siden kan være uden for synsfeltet.
  Du kan få vist de tastaturgenveje, der bruges til at ændre dokumentets størrelse, ved at åbne menuen Vis og se genvejene for de forskellige kommandoer.

### Vis en side i faktisk størrelse

Vælg Vis > Zoom > Faktisk størrelse.

En PDF-sides faktiske størrelse er normalt 100 %, men dokumentet kan være indstillet til et andet forstørrelsesniveau, da det blev oprettet.

### Rediger forstørrelsen med zoomværktøjer

Benyt en af følgende fremgangsmåder:

- Klik på knappen Zoom ind eller på knappen Zoom ud på værktøjslinjen.

- Indtast en forstørrelsesprocent på værktøjslinjen Marker og zoom, enten ved at taste eller vælge fra pop op-menuen.

- Træk Zoommarkeringsværktøjet , for at definere det område på siden, som du ønske skal fylde dokumentruden.

- Træk det dynamiske zoomværktøj op for at forøge eller ned for at reducere forstørrelse.

  Hvis zoommarkeringsværktøjet er valgt, kan du zoome ud ved at holde Ctrl/Alternativtasten nede og klikke eller holde Ctrl/alternativtasten nede og trække. Hvis Skift midlertidigt holdes nede, skiftes automatisk fra zoommarkeringsværktøjet til det dynamiske zoomværktøj.

### Rediger forstørrelsen ved hjælp af et sideminiaturebillede

1. Klik på knappen Sider i venstre side af vinduet for at få vist sideminiaturebillederne.
2. Find miniaturebilledet for den aktuelle side, og placer derefter markøren over det nederste højre hjørne af sidevisningsboksen, indtil markøren ændres til en dobbeltpil.
3. Træk i hjørnet af boksen for at formindske eller forstørre visningen af siden.
4. Flyt markøren over zoomboksrammen inden for miniaturebilledet, indtil den ændres til et håndikon, og træk derefter rammen for at få vist et andet område af siden i dokumentruden.

### Skift standardforstørrelsen.

1. Vælg Rediger > Indstillinger.
2. Vælg Sidevisning under Kategorier.
3. Åbn Zoom-pop op-menuen, og vælg et standardforstørrelsesniveau.