## Adobe® Reader® 8.1.3 til Linux

Velkommen til Vigtigt-filen til Adobe® Reader® 8.1.3. Adobe Reader er et gratis visningsværktøj til Adobe-programmer, der producerer Adobe PDF-filer (Portable Document Format). Du kan få yderligere oplysninger om at oprette, forbedre, gennemgå, redigere og dele oplysninger i Adobe PDF-filer i Adobe Acrobat 8.0 Professional og Adobe Acrobat 8.0 Standard ved at besøge www.adobe.com/products/acrobat.

Klik på de følgende hyperlinks for at få yderligere oplysninger om Adobe Reader 8.1.3:

- Se Systemkrav
- Se Installation og start af Adobe Reader 8.1.3
- Se Understøttelse af webbrowser
- Se Understøttelse af hebraisk, arabisk, thai og vietnamesisk tekst
- Se Fejlfindingsemner
- Se Kendte problemer
- Se Tastaturgenveje

### Systemkrav

Sørg for, at dit system opfylder mindstekravene til afvikling af Adobe Reader 8.1.3 til Linux®:

- 32-bit Intel® Pentium®-kompatibel processor
- Linux kernel 2.4 eller højere
- 128 MB RAM (256 MB anbefales)
- 100 MB ledig harddiskplads (der kræves yderligere 60 MB til asiatiske skrifttyper; yderligere 13 MB til den udvidede sprogpakke (HATV) og den centraleuropæiske skrifttypepakke)
- Mindsteversion af GTK+ 2.6 UI Toolkit

### Installation og start af Adobe Reader 8.1.3

Vælg installationsmetode, som beskrevet nedenfor.

### Sådan installerer du Adobe Reader 8.1.3 vha. et RPM-installationsprogram i GNOME-miljøet:

1. Åbn pakken.

2. Indtast rodadgangskoden, når du bliver bedt om det, og klik på OK.

3. Klik på Fortsæt i dialogboksen Complete System Preparation.

### Sådan installerer du Adobe Reader 8.1.3 vha. et RPM-installationsprogram i KDE-miljøet:

1. Åbn pakken.

2. Klik på Install Package With YaST.

3. Indtast rodadgangskoden, når du bliver bedt om det, og klik på OK.

Som standard installeres Adobe Reader under /opt/Adobe. Men du kan angive en anden placering.

### Sådan installeres Adobe Reader 8.1.3 ved hjælp af kommandolinjen:

1. Åbn et terminalvindue.

2. Brug kommandoen cd til at skifte til den mappe, hvor RPM-pakken ligger.

3. Kør følgende kommando som administrator eller rod:

`rpm -i AdobeReader_enu-8.1.3-1.i486.rpm`

Hvis du vil afinstallere Adobe Reader 8.1.3, skal du køre følgende kommando som rod:

`rpm -e AdobeReader_enu`

### Sådan installeres Adobe Reader 8.1.3 vha. et Tarball-installationsprogram:

Når du har installeret Adobe Reader, bliver du bedt om at installere ekstramodulet til browseren (se Sådan installerer du ekstramodulet til browseren for at få yderligere oplysninger).

1. Åbn et terminalvindue.

2. Brug kommandoen cd til at skifte til den mappe, hvor Tarball-filen ligger.

3. Kør følgende kommando:

`tar -zxvf AdobeReader_enu-8.1.3-1.i486.tar.gz`

4. Kør scriptet `INSTALL` i den nye AdobeReader-mappe.

5. Føj `<adobe_install_dir>/bin` til `PATH`-miljøvariablen for at tillade browsere at starte Adobe Reader, hvor <adobe_install_bib> er installationsmappen til Adobe Reader 8.1.3.

Bemærk! Hvis du vil installere i et foruddefineret bibliotek, skal du bruge `--install_path=<dir>`.

Som standard installeres Adobe Reader under /opt/Adobe. Men du kan angive en anden placering.

Hvis du vil afinstallere Adobe Reader 8.1.3, skal du bare slette den mappe, hvor det er installeret.

### Sådan starter du Adobe Reader:

Kør scriptet acroread, der ligger under <adobe_install_bib>/bin, hvor <adobe_install_bib> er installationsbiblioteket for Adobe Reader 8.1.3.

### Understøttelse af webbrowser

Adobe Reader 8.1.3 leveres med et ekstramodul til browseren, så du kan vise og bruge PDF-filer i et browservindue. Ekstramodulet er kompatibelt med Netscape Gecko API og fungerer sammen med alle browsere, der understøtter Gecko (herunder Firefox 1.0 og Mozilla1.7.3 og 1.8).

### Sådan installeres ekstramodulet til browseren:

Du skal installere ekstramodulet, efter at du har installeret Adobe Reader. Det installeres ikke automatisk med RPM-installationsprogrammet. Inden du installerer, skal du se "<INSTALL_PATH>/Browser/HowTo/<language>/Browser_Plugin_HowTo.txt" for at få yderligere oplysninger.

1. Åbn et terminalvindue.

Hvis du vil installere ekstramodulet til en bestemt browser, skal du kontrollere, at du har skrivetilladelser til browserens mappe.

2. Indtast følgende kommandoer for at køre install_browser_plugin-scriptet:

`<INSTALL_PATH>/Browser/install_browser_plugin`

### Understøttelse af hebraisk, arabisk, thai og vietnamesisk tekst

Denne version af Adobe Reader understøtter indtastning og visning af tekst på hebraisk, arabisk, thai og vietnamesisk. Denne version indeholder indstillinger, der understøtter brug af højre-mod-venstre-sprogene arabisk og hebraisk i formularer og digitale signaturer:

- Afsnitsretning – Du kan vælge afsnitsretning fra højre til venstre, der korrekt gengiver dobbeltrettet tekst (højre-mod-venstre-tekst, der indeholder tal og tekst på andre sprog, som skrives fra venstre mod højre).
- Talformat – Du kan vælge, om du vil bruge vestlige tal eller arabiske tal, når du skriver arabisk.
- Ligaturunderstøttelse – findes kun til arabisk tekst. Ligaturer bruges automatisk, hvis det understøttes af skrifttypen.

Efter aktivering af indstillinger for højre-mod-venstre-sprog vises brugegrænsefladeelementerne til kontrol af afsnitsretning, talformat og ligatur:

Bemærk! Indstillingerne for højre-mod-venstre-sprog er som standard aktiveret under de internationale indstillinger for Arabisk og Hebraisk (når enten landestandarden eller tastaturlayoutet er indstillet til et af disse sprog).

- Værktøjslinjen Egenskaber for tekstfelt – Når du indtaster tekst i et RTF-felt eller en tekstboks med tegneopmærkning, kan du vælge afsnits- og skrifttyperetning og talformat fra værktøjslinen Egenskaber for tekst.
  Hvis du vil ændre afsnitsretning, skal du bruge knappen Afsnitsretning på værktøjslinjen. Når du klikker på denne knap, vises der to indstillinger, som gælder for alle afsnit i feltet: Afsnit fra venstre mod højre og Afsnit fra højre mod venstre. Afsnitsjusteringen ændres automatisk, alt efter hvad du vælger. Hvis afsnittene er venstrejusterede, og du ændrer afsnitsretningen til højre mod venstre, gør Adobe Reader alle afsnit højrejusterede og vice versa. Når du har ændret afsnitsretning, kan du gå tilbage og ændre afsnitsjusteringen i de enkelte afsnit.
  Hvis du vil ændre tekstretningen i den markerede tekst og ikke i hele afsnittet, skal du bruge knappen Tekstretning til at få vist en pop op-menu med tre indstillinger: Automatisk, Venstre mod højre og Højre mod venstre. Automatisk ændrer tekstretningen i henhold til afsnitsretningen og den anvendte tegntype. Venstre mod højre ændrer tekstretningen i henhold til venstre-mod-højre-reglerne og uafhængigt af afsnitsretningen. Højre mod venstre ændrer tekstretningen i henhold til højre-mod-venstre-reglerne og uafhængigt af afsnitsretningen. Ændring af tekstretningen kan være nyttigt, hvis standardskriveretningen for tekst i et afsnit adskiller sig fra afsnittets standardskriveretning, eller hvis tekstretningen ikke kan afgøres automatisk. Hvis du f.eks. vil sikre, at telefonnumre, der er skrevet med vestlige tal, vises korrekt i afsnit med arabisk højre-mod-venstre-tekst, skal du markere telefonnumrene og vælge Venstre mod højre i pop op-menuen på knappen Tekstretning.
  Hvis du vil vælge talformatet på den tekst, du taster ind i et felt, skal du bruge knappen Arabiske Indic-tal. Denne knap skifter talformatet mellem arabisk Indic og vestlig og anvender kun formularfelter med arabisk Indic-standardtalformatet. Brug af denne knap ændrer ikke de tal, der allerede er i teksten.
- Dialogboksen Egenskaber for formularfelttekst – Der er to faner i denne dialogboks: Skrifttype og Afsnit. På fanen Skrifttype kan du vælge afsnitsretning vha. alternativknapperne Automatisk, Venstre mod højre og Højre mod venstre, og du kan vælge talformat vha. pop op-menuerne Tal. Afsnitsregningen gælder for den aktuelt markerede tekst. Talformatet gælder kun for nye tal og ikke for eksisterende tal. På fanen Afsnit kan du bruge alternativknapperne for afsnitsretning til at ændre afsnitsretning for alle afsnit i feltet og ikke kun retningen af den aktuelt markerede tekst.
  Bemærk! Da denne dialogboks kun kan åbnes fra linjen Egenskaber, er den kun tilgængelig, hvis du indtaster tekst i et RTF-felt eller en tekstboks med tegneopmærkning.
- Kontekstmenuer – Du kan bruge kontekstmenuer til at ændre afsnitsretning og tal. (Denne kontekstafhængige menu vises kun i tekstbokse og RTF-tekstfelter).
- Dialogboksen Konfigurer signaturudseende – Denne dialogboks indeholder kontrolelementer til angivelse af afsnitsretning og talformat. Hvis du vælger en afsnitsretning, ændres signaturens udseende også. Hvis du f.eks. angiver afsnitsretningen til Højre mod Venstre, placeres navnet i signaturfeltet i højre side af feltet, og teksten højrejusteres og vice versa.

### Sådan aktiveres indstillingerne for højre-mod-venstre-sprog i Adobe Reader:

1. Vælg Rediger > Indstillinger.

2. Vælg International i dialogboksen Indstillinger, og marker indstillingen Aktiver indstillinger for sprog, der læses fra højre mod venstre.

3. Klik på OK.

### Fejlfindingsemner

Hvis du får problemer, når du kører Adobe Reader 8.1.3, kan oplysningerne i dette afsnit muligvis hjælpe dig med at finde årsagen. Generelle produktoplysninger og yderligere oplysninger om fejlfinding finder du ved at besøge Adobe Product Supports vidensbase på www.adobe.com/support eller vælge Hjælp > Onlinesupport i Adobe Reader.

Dokumenter, der er sikret med Policy Server, kan ikke åbnes. Hvis Policy Server-certifikatet ikke er installeret, vises der en meddelelse om et problem i kommunikationen med tjenesten. Du kan løse dette problem ved at installere servercertifikatet ved hjælp af kommandolinjen `acroread -installCertificate <URL> <PORT>`, som det er vist på konsollen.

Registreringer og ikontilknytninger af typen MIME vises ikke efter installationen. Du skal genstarte skrivebordssessionen, før ændringer træder i kraft. Bemærk, at denne funktion kun er tilgængelig i installationer, der er udført ved hjælp af rodrettigheder.

Hjælp- og Sådan gør du-vinduerne er ikke tilgængelige, når du åbner Adobe Reader i en webbrowser.Hvis du vil kunne bruge knappen Hjælp eller Sådan gør du-vinduet fra en opgaveknap, skal du starte Adobe Reader uden for en webbrowser.

Kommandolinjens RPM-installation mislykkes for SuSE 9.2. Forsøg på at bruge kommandoen `rpm -i AdobeReader_enu-8.1.3-1.i486.rpm` til at installere Adobe Reader 8.1.3 på SuSE 9.2 mislykkes, og der rapporteres om en mislykket afhængighed på `libcurl`. Du kan løse dette problem ved at installere Adobe Reader ved hjælp af `rpm -i --nodeps AdobeReader_enu-8.1.3-1.i486.rpm`.

Nogle fede tegn på kinesisk, japansk og koreansk virker slørede. Hvis teksten er oprettet i et program, der bruger syntetisk fed, vises der muligvis hvide områder eller mellemrum i teksten, hvis den forstørres. Hvis du vil undgå dette problem, skal du aktivere indstillingerne Udglat tekst og Brug CoolType under Sidevisning.

Kommandoen Find finder ikke Unicode-tegn. Inden du søger efter Unicode-tegn i en PDF-fil, skal du tilføje "\u" før Unicode-tegnet i søgefeltet. Hvis du f.eks. vil søge efter det Unicode-tegn, der svarer til ASCII-tegnet A, skal du skrive "\u0041" i dialogboksen.

Der kan ikke oprettes kommentarer eller bogmærker ved hjælp af Hong Kong-tegnsættet. Eftersom tegnsættet Hong Kong ikke er en del af standardsystemskrifttyperne, kan du ikke oprette kommentarer eller bogmærker med disse tegn. Hvis du vil løse problemet, skal du installere sprogpakken med traditionelt kinesisk (Hong Kong-tegnsættet er en udvidelse til sættet med traditionelt kinesisk).

Adobe Reader kører ikke korrekt.Adobe Reader 8.1.3 har brug for adgang til kommandoen `pwd`. Derfor kører Adobe Reader ikke korrekt fra et bibliotek, hvor kommandoen `pwd` mislykkes. Hvis du vil undgå dette problem, skal du kontrollere, at kommandoen `pwd` kører i `bin/`-biblioteket i Adobe Reader 8.1.3-installationsbiblioteket.

Adobe Reader bevarer indstillingerne fra en tidligere version. Inden du kører Adobe Reader 8.1.3 første gang, skal du fjerne biblioteket $HOME/.adobe, hvor $HOME er brugerens startbibliotek. Hvis du fjerner dette bibliotek, kan du være sikker på, at Adobe Reader bruger standardindstillingerne, når du starter programmet for første gang.

Adobe Reader kan ikke åbne filer, der er vist for nylig. Åbning af filer, der er vist for nyligt, kræver, at disse filer findes på den samme placering og har de samme navne. Hvis du åbner en fil i en session ved hjælp af en automounter, og automounteren går ned, vil forsøg på at genåbne filen ved at vælge den i menuen Filer resultere i en fejlmeddelelse. Denne fejl opstår også, når filen flyttes eller omdøbes, eller Adobe Reader køres fra en anden computer, der ikke har aktiveret det samme filsystem. Hvis du vil løse dette problem, skal du enten genåbne filerne ved hjælp af kommandoen Filer > Åbn, hvis filernes navne eller placeringer er ændret, eller kontrollere, at det sted, hvor filerne er placeret, er aktiveret og tilgængeligt for Adobe Reader.

Der vises midlertidige filer på listen over filer, som er vist for nylig.Hvis du vil undgå, at midlertidige filer (f.eks. filer, der åbnes fra internettet) vises på listen med filer, der er vist for nylig i menuen Filer, skal du indstille mailcap-indgangen på følgende måde: `application/pdf;acroread -tempFile %s` .

Adobe Reader-indstillinger bevares ikke. Hvis der ikke er skriveadgang til det bibliotek, der indeholder indstillingerne for Adobe Reader, kan indstillingerne ikke gemmes. Hvis du vil løse dette problem, skal du kontrollere, at der kan skrives til $HOME/.adobe-biblioteket, hvor $HOME er brugerens hjemmebibliotek.

Adgangskodebeskyttede PDF-filer kan ikke udskrives som PostScript fra kommandolinjen. Selvom adgangskodebeskyttede filer kan udskrives fra Adobe Reader, kan du ikke udskrive filerne som PostScript fra kommandolinjen.

PDF-dokumenter udskrives ikke. Hvis du udskriver en PostScript-fil med kommandoen `1p`, oprettes der et symbolsk hyperlink fra spoolfilen til den fil, der udskrives. Hyperlinket sparer plads på filsystemet, men forårsager problemer, hvis du udskriver fra Adobe Reader. Hvis du vil løse dette problem, skal du inkludere `-c`-indstillingen (kopi) med kommandoen `lp` eller `1pr` i dialogboksen Udskriv. Denne indstilling tvinger `pd`-processen til at kopiere filen til spoolområdet i stedet for at oprette et symbolsk hyperlink.

Adobe Reader-søgning er langsom og finder ikke filer.Hvis du vil oprette indekser med fuld tekstsøgning, der er pålidelige på tværs af platforme, skal du bruge ISO 9660-filnavngivningskonventioner til indekserede filer (8.3 store bogstaver, begrænset tegnsæt). Ellers forsøger Adobe Reader at gætte, hvad Unix-filnavnene er, hvilket skaber forsinkelser i søgningen og kan resultere i, at der ikke findes nogen filer.

Der kan ikke sendes formularer fra webbrowsere. Du kan ikke sende formularer på internettet, hvis webbrowseren advarer dig om, at der er fundet en låsningsfil, dvs. at der kører en anden forekomst af browseren. Kontroller, at der kun kører en forekomst af browseren for at løse dette problem. Hvis der findes en låsningsfil, efter at browseren er gået ned, skal du bare slette filen.

Der vises en fejlmeddelelse ved opstart. Hvis fejlmeddelelsen "Fejl under indlæsning af delte biblioteker: libJP2K.so: kan ikke gendanne segmentprot. efter flytning: Tilladelse nægtet" vises, blokeres bibliotekerne af SELinux på grund af utilstrækkelige tilladelser. Du skal enten køre <INSTALL_STI>/Reader/Patch/selinux_patch med rodrettigheder for at konfigurere filkonteksterne korrekt, eller, hvis problemet fortsætter, slå SELinux fra ved at indtaste kommandoen "setenforce 0" under rodtilladelser

Programmer fra andre producenter starter ikke, når du kører Adobe Reader 8.1.3 vha. en 32-bit emulering på en 64-bit computer. Hvis du kører Reader i 32-bit emuleringstilstand på en 64-bit computer, skal de programmer, som Reader skal arbejde sammen med, også være 32-bit binære programmer i emuleringstilstand.

Adobe Reader 8.1.3 går ned ved start under SuSE 10.0. Dette problem opstår på grund af en versionskonflikt i libscim (Smart Common Input Method Library). Dette er et dokumenteret problem i Novells bugzilla (https://bugzilla.novell.com/show_bug.cgi?id=85416). Løsningen er at køre 'export GTK_IM_MODULE=xim' inden start af acroread.

### Kendte problemer

Indstillingerne for Læs højt er deaktiveret i menuen. Adobe Reader understøtter gnome-speech-0.3.1 og nyere. Hvis du bruger en tidligere version, er indstillingerne deaktiveret (nedtonede) i menuen. Du kan kontrollere, hvilken version af gnome-speech der er installeret på computeren, ved at køre følgende kommando: `rpm -qa | grep -i gnome-speech`. Hvis gnome-speech-versionen er kompatibel med Reader, skal du køre kommandoen '`test-speech`'. Hvis du ikke kan vælge og afspille via en taleserver, skal du installere en taleserver, der er kompatibel med gnome-speech.

Læs højt virker ikke efter opgradering af gnome-speech. Brug kommandoen '`test-speech`' til at teste, om gnome-speech er opgraderet korrekt. Derefter skal du oprette et link til den installerede libORBit-2.so.X, libgnomespeech.so.X, libbonobo-activation.so.X og libbonobo-2.so.X i <INSTALL_STI>/Reader/intellinux/lib med navnene 'libORBit-2.so', 'libgnomespeech.so', 'libbonobo-activation.so' og 'libbonobo-2.so'.

GB18030. Hvis du indsætter CJK-A-tegnet U+3400, U+3500, U+3600 eller U+3700 i søgefeltet og udfører en søgning, mislykkes søgningen, selvom tegnet findes i det PDF-dokument, du søger i. Skriv tegnet i søgefeltet i stedet for at kopiere det ind.

Adobe Reader kunne ikke starte i Red Flag Linux 4.1 på grund af en ukendt fejl i GLib. Denne fejl opstår, hvis du prøver at indlæse tilgængelighedsrelaterede moduler. Du kan løse problemet ved at opgradere til en nyere version af GLib.

Scripting mellem HTML-siden og Adobe Reader fungerer ikke, hvis det er integreret i browseren. Dette problem opstår på grund af en begrænsning i browseren. Opgrader til en browserversion, der understøtter scripting fra ekstramoduler, for at løse problemet.

PPKLite.api kan ikke indlæses. PPKLite kræver installation af OpenLDAP-pakken og kan ikke startes, hvis den ikke er installeret. Hvis du får denne fejlmeddelelse, når acroread starter, skal du installere LDAP-bibliotekerne (OpenLDAP-pakken). Hvis PPKLite stadig ikke kan indlæses, skal du oprette et link til den installerede libldap.so.X og liblber.so.X i <INSTALL_STI>/Reader/intellinux/lib med navnene 'libldap.so' og 'liblber.so'.

Nogle systemskrifttyper vises ikke i Document/Properties Window/Toolbar. Adobe Reader søger efter systemskrifttyper i den biblioteksliste, der er angivet i miljøvariablen `PSRESOURCEPATH`, og i visse foruddefinerede systembiblioteker. Hvis systemet har flere ekstra skrifttypebiblioteker, som Adobe Reader ikke søger i, kan du føje disse biblioteker til miljøvariablen `PSRESOURCEPATH`, inden du starter Adobe Reader. Hvis de nødvendige skrifttyper ikke er integreret i dokumentet, skal du markere indstillingen Dokument > Brug lokale skrifttyper for at få Adobe Reader til at hente skrifttyperne fra systemet, som angivet i variablen `PSRESOURCEPATH`.

Strækning eller drejning af sidetekst på nogle systemer. Dette problem kan løses ved at gå til Rediger > Indstillinger, klikke på Sidevisning og vælge Brugerdefineret opløsning for den aktuelt viste systemindstilling.

Søgning afsluttes ikke i socket-filer. Hvis den angivne søgesti indeholder en socket-fil (typiske stier er `/tmp` eller `$HOME` ), afsluttes søgningen ikke. Sørg for, at den angivne sti indeholder almindelige filer og ikke socket-filer.

Problemer med at sende e-mail med Mutt. Hvis et terminalvindue blinker og lukkes, hvis den valgte e-mail-klient er Mutt, skal du tilføje linjen `set autoedit=no" to $HOME/.muttrc` for at aktivere afsendelse af e-mail med Mutt.

Evolution går ned ved afsendelse af e-mail. Dette sker med tidligere versioner af Evolution. Hvis Evolution går ned ved afsendelse af e-mail (når Evolution er den valgte e-mail-klient), skal du prøve at lade Evolution køre i baggrunden. Hvis programmet stadig går ned, skal du opgradere til Evolution 2.0 eller nyere. Du kan være nødt til at lade programmet køre i baggrunden.

Hjælp til handicappede er ikke aktiv. Adobe Reader kontrollerer gconf-registreringsdatabasen for at finde ud af, om Hjælp til handicappede er aktiveret i systemet. Hvis gconftool-2 ikke findes i systemet, er Hjælp til handicappede deaktiveret. Hvis systemet ikke har gconftool-2, og du vil bruge Hjælp til handicappede i Adobe Reader, skal du ændre linjen `ACRO_AT_ACTIVE="false"` til `ACRO_AT_ACTIVE="true"` i filen <INSTALL_STI>/bin/acroread i blokken `if [ "$IS_GCONF_TOOL" = "no" ]` i slutningen af filen.

Hvis du vil aktivere Hjælp til handicappede med gconf-editor eller gconftool-2, skal du sætte nøglen /desktop/gnome/interface/accessibility til true. Aktiver derefter markøren til tastaturvalg (F7 skifter markøren). Funktionen kan også aktiveres ved at vælge Rediger > Indstillinger, klikke på fanen Hjælp til handicappede og vælge Brug altid markøren til tastaturvalg. Marker til sidst indstillingen ved at vælge Rediger > Indstillinger, klikke på knappen Læsning og markere Aktiver dokumentadgang.

Adobe Reader har ikke adgang til kommandoen `pwd` . Adobe Reader kører ikke korrekt fra et bibliotek, hvor kommandoen `pwd` mislykkes.

Skrivning af indstillingsfilen.Adobe Reader advarer ikke brugeren, når der ikke kan skrives til indstillingsfilen. Kontroller, at der kan skrives til mappen '$HOME/.adobe', hvis du vil gemme indstillingerne.

Udskrivning af adgangskodebeskyttede PDF-dokumenter. Brugerne kan ikke udskrive adgangskodebeskyttede PDF-dokumenter som PostScript fra kommandolinjen, selvom de kan udskrive filerne fra Adobe Reader.

PDF-filer med lange filnavne kan ikke åbnes. Hvis du arbejder i et heterogent netværksmiljø med Novell-servere, skal du undgå at give PDF-filer lange navne (over 32 tegn). En Novell-server viser det lange filnavn på en Macintosh-computer, men Mac OS forhindrer Adobe Reader i at åbne filen. Dette er ikke et problem i Windows.

Menuer og faner vises omvendt i arabiske og hebraiske sprogversioner. I arabiske og hebraiske sprogversioner vises grænsefladeelementer omvendt fra højre mod venstre i stedet for fra venstre mod højre. Dette problem skyldes opbygningen af grænsfladeværktøjssættet.

### Tastaturgenveje

Hurtigtaster eller genvejstaster:

Tryk på Alt for at få adgang til menulinjen, og brug derefter en af følgende genveje:

F - menuen Filer

R - menuen Rediger

V - menuen Vis

D - menuen Dokument

K - menuen Værktøjer

I - menuen Vindue

H - menuen Hjælp

Navigationsværktøjer:

Page Up for at gå til forrige skærm

Page Down for at gå til næste skærm

Venstre pil for at gå til forrige side

Højre pil for at gå til næste side

Pil op for at rulle op

Pil ned for at rulle ned

CTRL+L for at vise eller skjule hele skærmen

Funktionstaster:

F8 for at vise eller skjule værktøjslinjer

Redigere dokumenter:

CTRL+A for at markere alt

CTRL+C for at kopiere

CTRL+M for at zoome til

CTRL+O for at åbne

CTRL+P for at udskrive

CTRL+Q for at lukke

CTRL+W for at lukke et dokument

CTRL+0 for at tilpasse til et vindue

CTRL+1 for at tilpasse til faktisk størrelse

CTRL+2 for at tilpasse bredden

CTRL+3 for at til det synlige

CTRL+ for at zoome ind

CTRL- for at zoome ud

SHIFT+CTRL+A for at fjerne markering

SHIFT+CTRL+S for at gemme som

SHIFT+CTRL+ for at rotere med uret

SHIFT+CTRL+ - for at rotere mod uret

Dokumentadgang

F7 for at skifte tastaturindsætningspunkt

Søge:

CTRl+F for at finde

SHIFT+CTRL+F for at åbne søgefeltet

Dokumentoplysninger og -indstillinger:

CTRL+D for at få vist dialogboksen Dokumentegenskaber

CTRL+K for at få vist dialogboksen Generelle indstillinger

Sidst opdateret 2.11.05.

### Juridiske bemærkninger

© 2005 Adobe Systems Incorporated. Alle rettigheder forbeholdes.

Adobe Systems Incorporated og licensgivere. Alle rettigheder forbeholdes. Adobe, Acrobat, Acrobat-logoet, PostScript og PostScript-logoet er enten registrerede varemærker eller varemærker tilhørende Adobe Systems Incorporated i USA og/eller andre lande. Distiller, Adobe Type Manager, ATM, Illustrator, PageMaker og Photoshop er varemærker tilhørende Adobe Systems Incorporated. Sun, Sun Microsystems, Sun-logoet og Solaris er registrerede varemærker eller varemærker tilhørende Sun Microsystems, Inc. i USA og/eller andre lande. Alle SPARC-varemærker anvendes under licens og er varemærker eller registrerede varemærker tilhørende SPARC International, Inc. i USA og/eller andre lande. Produkter med SPARC-varemærkerne er baseret på en arkitektur, der er udviklet af Sun Microsystems, Inc.

UNIX er et registreret varemærke i USA og andre lande og gives udelukkende i licens gennem X/Open Company Ltd. X Window System er et varemærke tilhørende Massachusetts Institute of Technology. Linux er et registreret varemærke tilhørende Linus Torvalds. Novell er et registreret varemærke tilhørende Novell, Inc. Macintosh, og Mac OS er et varemærke tilhørende Apple Computer, Inc. og er registreret i USA og andre lande. NCD og PC-Xware er varemærker eller registrerede varemærker tilhørende Network Computing Devices, Inc. i USA og andre lande. STSong? er et varemærke tilhørende ChangZhou SinoType Technology Co., Ltd. Alle andre varemærker tilhører deres respektive ejere. Indholdet af denne fil er underlagt Mozilla Public License Version 1.1 ("Licensen"). Du må ikke bruge denne fil, medmindre det sker i overensstemmelse med Licensen. Du kan få en kopi af licensaftalen på adressen http://www.mozilla.org/MPL. Denne fil er ikke ændret af Adobe, og kildekoden findes på adressen http://www.mozilla.org/source.html. Originalkoden er Mozilla Communicator-klientkode, udgivet den 31. marts 1998. Alle rettigheder forbeholdes.

Adobe Systems Incorporated, 345 Park Avenue, San Jose, Californien 95110, USA.