# Justere navigationspaneler

Ligesom værktøjslinjer kan navigationspaneler forankres i navigationsruden, eller de kan flyde i arbejdsområdet. Du kan skjule eller lukke paneler, du ikke har brug for, og åbne dem, du har brug for. Du kan også justere bredden på navigationsruden.

### Rediger visningsområdet for navigationspaneler

- Hvis du vil ændre navigationsrudens bredde, skal du trække i dens højre ramme.
- Hvis du vil skjule et flydende panel uden at lukke det, skal du klikke på fanens navn øverst i vinduet. Klik på fanen igen for at gendanne panelet i fuld størrelse.

### Rediger retningen for et forankret navigationspanel

Visse paneler, f.eks. Bogmærker, vises som standard i en kolonne i venstre side af arbejdsområdet. Andre, f.eks. panelet Kommentarer, vises på tværs nederst i dokumentruden. Du kan ændre ethvert panels retning til enten lodret eller vandret ved at trække det pågældende panels knap, som vises i venstre side af arbejdsområdet.

- Hvis panelets retning skal være lodret, skal du trække knappen til den øvre del af navigationsruden i nærheden af knapperne til andre paneler med lodret retning.
- Hvis panelets retning skal være vandret, skal du trække knappen til den nedre del af navigationsruden i nærheden af knapperne til andre paneler med vandret retning.

I begge tilfælde fremhæves hele panelknapområdet af en grå ramme. Hvis du slipper museknappen, før området er fremhævet, vil panelet flyde over arbejdsområdet. Hvis det sker, kan du prøve igen ved at trække panelfanen til den øvre eller nedre del knapområdet.

### Vis et andet panel i navigationsruden

Som standard vises kun et udvalgt sæt af panelknapper i venstre side af arbejdsområdet. Andre paneler findes i menuen Vis og åbnes muligvis som flydende paneler i stedet for i navigationsruden. Du kan dog forankre panelet i navigationsruden senere.

Benyt en af følgende fremgangsmåder:

- Vælg ikonet for det panel, du vil se, i venstre side af navigationsruden.

- Vælg Vis > Navigationspaneler > [panelnavn].

### Forankr navigationspaneler, eller gør dem flydende

- Et panel, der er forankret i navigationsruden, gøres flydende ved at trække panelknappen ind i dokumentruden.
- Et flydende panel forankres ved at trække fanen til navigationsruden.
- To flydende paneler grupperes ved at trække det ene panels fane ind i det andet flydende panel.