# Vise PDF-filer i en webbrowser

Du kan vise PDF-filer i en understøttet webbrowser, eller du kan angive dine Reader internetindstillinger til at åbne tilknyttede eller overførte PDF-filer i et separat Reader vindue. Hvis du åbner PDF-filer i Reader uden for browseren, kan du ikke bruge hurtig webvisning, formularafsendelse i en browser eller søgefremhævning på internettet.

Da tastaturkommandoer kan knyttes til webbrowseren, er nogle Reader genveje muligvis ikke tilgængelige. Det kan desuden være nødvendigt at bruge værktøjerne og kommandoerne på værktøjslinjen Reader frem for på browserens værktøjslinje eller menulinje. Hvis du f.eks. vil udskrive et PDF-dokument, skal du bruge knappen Udskriv på værktøjslinjen Reader frem for kommandoen Udskriv i browseren. I Internet Explorer kan du vælge Filer > Udskriv, Rediger > Kopier, og Rediger > Søg på værktøjslinjen i Internet Explorer.

Vigtigt! (Mac OS) Hvis Adobe Reader er installeret på dit system, og du siden installerer Acrobat, vil Safari fortsat bruge Adobe Reader til at åbne PDF-filer i din browser. Hvis du vil konfigurere Safari til at bruge Acrobat, skal du afslutte Safari og alle versioner af Acrobat eller Adobe Reader, starte Acrobat og derefter starte Safari, mens Acrobat kører.

### Internetindstillinger

Vælg Rediger > Indstillinger (Windows/UNIX) eller Acrobat > Indstillinger (Mac OS), og vælg Formularer under Kategorier i Acrobat Reader.

Vis PDF i browser
  Viser en PDF-fil, der er åbnet fra internettet, i browservinduet. Hvis denne indstilling ikke er valgt, åbnes PDF-filer i et separat vindue i Acrobat. Hvis du har installeret versioner af Adobe Reader og Acrobat på Mac OS, kan du vælge det program og den version, du vil bruge. Denne indstilling er ikke tilgængelig i UNIX, men du kan angive browserindstillinger under Rediger > Indstillinger ved at vælge Internet under Kategorier og enten indtaste nedenstående sti eller gå til /usr/bin/firefox og derefter klikke på OK.
Tillad hurtig webvisning
  Henter PDF-filer til visning på internettet én side ad gangen. Hvis denne indstilling ikke er valgt, hentes hele PDF-filen, før den vises. Hvis hele PDF-filen fortsat skal hentes i baggrunden, mens du får vist den første side, skal du også vælge Tillad spekulativ indlæsning i baggrunden.
Tillad spekulativ indlæsning i baggrunden
  Med denne indstilling kan en PDF-fil fortsat hentes fra internettet, selv efter at den første side er vist. Baggrundsindlæsningen standser, når andre opgaver, f.eks. gennembladring af et dokument, startes i Acrobat.
Forbindelseshastighed
  Vælg en forbindelseshastighed i menuen. Denne indstilling bruges også af multimedieekstramodulet. Denne indstilling er ikke tilgængelig i UNIX.
Internetindstillinger [eller netværksindstillinger]
  Klik for at åbne dialogboksen eller panelet for internet- eller netværksforbindelse på din computer. Du kan få yderligere oplysninger i operativsystemet Hjælp eller ved at kontakte din internetudbyder eller netværksadministrator. Denne indstilling er ikke tilgængelig i UNIX.