# Kontrollere en signaturs gyldighed

Signaturer valideres som standard, når du åbner et PDF-dokument. Der vises et ikon i signaturfeltet på dokumentsiden, hvilket angiver signaturens status. Yderligere oplysninger om statussen vises i panelet Signaturer og i dialogboksen Signaturegenskaber.

Tredjepartssignaturbehandlere kan give alternative metoder til validering af signaturer. Kontroller den dokumentation, der følger med dit digitale id fra tredjepart.

Vigtigt! For at sikre at signaturerne valideres, når du åbner et PDF-dokument, og at alle verificeringsoplysninger vises sammen med signaturen, skal du angive verificeringsindstillingerne på forhånd (se Angive verificeringsindstillinger for signatur).

- Det digitale signaturikon og navnet på feltet i panelet Signaturer angiver, at der er et signaturfelt, som ikke er signeret.

- Ikonet med et billede af et blåt bånd angiver, at PDF-filen er certificeret, dvs. den indeholder en gyldig certificerende signatur. (Certificerende signaturer kan være synlige eller usynlige.)

- Afkrydsningsikonet angiver, at signaturen er gyldig.

- Det røde x-ikon angiver, at signaturen er ugyldig.

- Ikonet med en advarselstrekant angiver, at dokumentet er blevet ændret, efter at signaturen blev tilføjet.

- Ikonet med et spørgsmålstegn angiver, at signaturen ikke kunne valideres, fordi underskriverens certifikat ikke er på din liste over pålidelige identiteter.

Hvis signaturens status er ukendt eller ikke verificeret, eller hvis dokumentet er blevet ændret, efter at det blev signeret, skal du validere signaturen manuelt for at fastslå årsagen til problemet og en mulig løsning. Hvis signaturens status er ugyldig (angivet med det røde x-ikon), skal du kontakte underskriveren angående problemet.