# Signer en PDF-fil

Du kan signere en PDF-fil for at godkende den. En PDF-fil kan signeres mere end én gang af mere end én person. Når du signerer et dokument, vises din digitale signatur i signaturfeltet. Signaturens udseende afhænger af, hvilke indstillinger du vælger. De faktiske oplysninger i den digitale signatur integreres i PDF-filen. Kun PDF-filer med Reader-rettigheder kan signeres.

### Signer en PDF-fil

Du opnår det bedste resultat ved at bruge Vis dokument til at tilføje din signatur. Se Signere i Vis dokument.

1. Klik på signaturfeltet, eller gør et af følgende:

   - Vælg Dokument > Signer > Signer dokument.

   - Klik på knappen Signer på værktøjslinjen Opgaver, og vælg Signer dokument eller Placer signatur.

2. Hvis du vælger Placer signatur, bliver du bedt om at tegne et signaturfelt til din signatur.
3. Hvis du ikke har angivet et digitalt id, bliver du bedt om at finde eller oprette et.
4. Vælg det digitale id, du vil bruge, i dialogboksen Signer dokument. Hvis du har defineret en personlig signatur, skal du vælge den i menuen.
5. Gør et af følgende, hvis du har valgt avancerede indstillinger for digital signatur:

   - Vælg en årsag til signatur af dokumentet.

   - Indtast placering og kontaktoplysninger.

   - Gennemse eventuelle dokumentadvarsler om indhold, der kan have indflydelse på signeringen.

6. Hvis dit digitale id kræver en adgangskode, skal du skrive den i feltet Adgangskode.
7. Klik på Signer, og angiv et navn til dokumentet, så du kan ændre det originale PDF-dokument uden at gøre signaturen ugyldig.

### Signer en PDF-fil i en webbrowser

Hvis du vil signere et PDF-dokument på internettet, skal dokumentet indeholde et tomt signaturfelt. Når du signerer et dokument i en browser, gemmes kun den ændrede del af filen på harddisken.

1. Klik på et signaturfelt, og følg vejledningen for at tilføje din digitale signatur.
2. Hvis du vil beholde en kopi af det signerede dokument, skal du klikke på knappen Gem en kopi af dokumentet på værktøjslinjen Filer.