# Vise PDF-filer i fuldskærmstilstand

I fuldskærmsvisning fylder PDF-sider hele skærmen. Menulinjen, værktøjslinjerne og kontrolelementerne i vinduet er skjulte. En PDF-forfatter kan indstille en PDF-fil til åbning i fuldskærmstilstand, eller du kan selv indstille visningen. Fuldskærmstilstand bruges ofte til præsentationer, sommetider med automatisk sidefremføring og -overgange.

Markøren forbliver aktiv i fuldskærmstilstand, så du kan klikke på hyperlinks og åbne noter. Der er to måder at bladre gennem en PDF-fil i fuldskærmsvisning: Du kan bruge tastaturgenveje til navigering og forstørring. Du kan angive en indstilling for fuld skærm, så knapperne til navigering og afslutning af fuld skærm vises.

### Angiv indstillingen Fuld skærm for navigationslinjen.

1. Vælg Rediger > Indstillinger.
2. Vælg Fuld skærm under Kategorier.
3. Vælg Vis navigationslinje.
4. Vælg Vis > Fuldskærmstilstand.

Navigationslinjen i fuldskærmstilstand indeholder knapperne Forrige side , Næste side og Luk fuldskærmsvisning , som vises i nederste venstre hjørne i arbejdsområdet.

### Læs et dokument i fuldskærmstilstand

Hvis navigationslinjen ikke er vist i fuldskærmstilstand, kan du bruge tastaturgenveje til at navigere i en PDF-fil.

Bemærk! Hvis der er installeret to skærme, er fuldskærmstilstand muligvis kun aktiv på den ene af skærmene. Hvis du vil gennemløbe siderne i dokumentet, skal du klikke på siden i fuldskærmstilstand.

1. Vælg Vis > Fuldskærmstilstand
2. Vælg en af følgende fremgangsmåder:

   - Der springes til næste side ved at trykke på Enter, Page Down eller tasten pil til højre.

   - Der springes til foregående side ved at trykke på Skift + Enter, Page Up eller tasten pil til venstre.

   - Hvis du vil ændre forstørrelsen, skal du trykke på Ctrl + 0/Kommando + 0 for visningen Tilpas side, Ctrl + 1/Kommando + 1 for faktisk størrelse, Ctrl + 2/Kommando + 2 for visningen Tilpas bredde eller Ctrl + 3/Kommando + 3 for visningen Tilpas synlig.

   Du kan også få vist et fuldskærmsværktøj på værktøjslinjen Sidevisning ved at højreklikke/holde Ctrl nede og klikke på værktøjslinjen Sidevisning og vælge Fuldskærmstilstand. Derefter kan du klikke på værktøjet Fuld skærm for at skifte til fuldskærmstilstand.

### Luk fuldskærmstilstand

Benyt en af følgende fremgangsmåder:

- Tryk på Ctrl + L/Kommando + L.

- Tryk på Esc. (Escape-tasten afslutter skal være valgt i indstillingerne for Fuld skærm. Dette er standardindstillingen.)

Relaterede oplysninger

- Indstillinger for visning af PDF-filer