# Redigere indstillinger for automatisk udfyldning

Funktionen Udfyld automatisk gemmer alle de poster, du skriver i en PDF-formular, hvorefter den enten foreslår eller ligefrem automatisk skriver svar, der svarer til det, du har skrevet i andre formularfelter. Forslagene vises som pop op-menu, du kan vælge fra. Udfyld automatisk er som standard deaktiveret, så du skal aktivere den under Indstillinger, hvis du vil bruge den.

Hvis du vil fjerne en post fra hukommelsen Udfyld automatisk – f.eks. en forkert stavet post, du senere har fundet og rettet – kan du åbne og redigere listen under Indstillinger.

### Aktiver funktionen Udfyld automatisk

1. Vælg Rediger > Indstillinger (Windows/UNIX), eller vælg Reader > Indstillinger (Mac OS).
2. Vælg Formularer i venstre side.
3. Vælg Deaktiver, Grundlæggende eller Avanceret i pop op-menuen under Udfyld automatisk.
4. Vælg Husk numeriske oplysninger, hvis du vil have hukommelsen Udfyld automatisk til at gemme de tal, du skriver i formularer.

Når du vælger en indstilling i menuen Udfyld automatisk, vises i tekstområdet under knapperne en beskrivelse af, hvordan dit valg påvirker den automatiske udfyldningsfunktion.

### Slet en post fra hukommelsen Udfyld automatisk

1. Vælg Rediger > Indstillinger (Windows/UNIX), eller vælg Reader > Indstillinger (Mac OS).
2. Vælg Formularer i venstre side.
3. Klik på Rediger liste over poster.
4. Vælg en af følgende fremgangsmåder i dialogboksen Udfyld automatisk liste over poster, og klik derefter på Ja i bekræftelsesdialogboksen:

   - Klik på Fjern alle, hvis du vil fjerne alle poster.

   - Marker posterne, og klik på Fjern, hvis du vil fjerne nogle af posterne. (Hold Skift nede, og klik for at markere flere poster, der grænser op til hinanden. Hold Ctrl-tasten/Kommando-tasten nede for at markere flere poster, der ikke grænser op til hinanden).