# Kontrollere stavningen af tekst i formularer

Du kan kontrollere stavningen af den tekst, du skriver i notekommentarer og formularfelter. Hvis du vil stavekontrollere en kommentar, skal du først åbne kommentarvinduet.

Du kan ikke kontrollere stavningen af tekst i det underliggende Adobe PDF-dokument.

### Ret en stavefejl

Højreklik/hold Ctrl-tasten nede, og klik på ordet i formularfeltet eller kommentarvinduet, og vælg derefter det korrekte ord på listen over forslag.

### Stavekontrol af poster og kommentarer

1. Vælg Rediger > Foretag stavekontrol > I kommentarer Hvis PDF-dokumentet er åbent i en webbrowser, skal du forsikre dig, at redigeringsværktøjslinjen er åben, og klikke på knappen Stavekontrol .
2. Klik på Start for at begynde stavekontrollen. Når der bliver fundet et ord, som kan være stavet forkert, vises det under Ord ikke fundet. Forslag vises under Forslag.
3. Hvis et ord, der kan være stavet forkert, vises under Ord ikke fundet, skal du gøre et af følgende:

   - Rediger det ukendte ord ved at skrive det rigtige. Klik på Fortryd Rediger for at fortryde ændringen. Klik på Ret for at acceptere ændringen. Klik på Erstat alle for at erstatte alle forekomster af det ukendte ord.

   - Vælg den korrekte udgave af det ukendte ord fra afsnittet Forslag til rettelser, og klik på Ret. Eller dobbeltklik blot på den korrekte udgave af ordet. Klik på Erstat alle for at erstatte alle forekomster af det ukendte ord med den valgte, korrekte udgave.

   - Klik på Ignorer, hvis du ikke vil ændre ordet og fortsætte med stavekontrollen.

   - Klik på Ignorer alle for at ignorere alle forekomster af ordet. Klik på Tilføj for at føje ordet til din personlige ordbog.

4. Når du har foretaget et valg i trin 3, fremhæves det næste ukendte ord (hvis der er flere). Gentag trin 3, indtil knappen Genstart vises.
5. Klik på Færdig.

### Angiv en ordbog

1. Vælg Rediger > Foretag stavekontrol > Rediger ordbog.
2. Vælg den sprogordbog, du vil bruge, i menuen Ordbog, og klik derefter på Udført.