# Vælge et andet værktøj

Som standard er markeringsværktøjet aktivt, når Reader åbner, fordi det er det mest alsidige værktøj.

Specialiserede værktøjer, som f.eks. værktøjer til at zoome ind eller tilføje korrekturkommentarer, er tilgængelige i værktøjslinjer og i menuerne Værktøjer.

### Vælg et værktøj

Benyt en af følgende fremgangsmåder:

- Vælg et værktøj på en værktøjslinje.

- Vælg Værktøjer > [værktøjslinjens navn] > [værktøj].

### Skift midlertidigt til zoomværktøjet eller håndværktøj

Du kan bruge disse værktøjer midlertidigt uden at fravælge det aktuelle værktøj.

- Hvis du vil vælge håndværktøjet midlertidigt, skal du holde mellemrumstasten nede.
- Hvis du vil vælge zoomværktøjet midlertidigt, skal du holde Ctrl+mellemrumstast/Kommando+mellemrumstast nede.

Når du slipper tasterne, ændres Reader til det tidligere aktive værktøj.