# Om lagring af PDF-filer

Du kan normalt gemme en kopi af en PDF-fil. Hvis dokumentets forfatter har tildelt yderligere brugerrettigheder, kan du gemme kommentarer, poster i formularfelter eller digitale signaturer, som du har føjet til et dokument. Hvis der er udvidede eller begrænsede brugerrettigheder, beskriver dokumentmeddelelseslinjen i værktøjslinjeområdet de tilknyttede rettigheder eller begrænsninger, når du åbner dokumentet.

Hvis filrettighederne tillader det, kan du også gemme indholdet af et PDF-dokument i tekstformat. Du kan således genbruge teksten fra et PDF-dokument samt bruge indholdet med en skærmlæser, skærmforstørrer eller anden hjælpeteknologi. Yderligere oplysninger finder du i afsnittene om disse emner på Adobes websted: Gemme kommentarer, poster i formularfelter og digitale signaturer og Undgå at miste ændringer i et PDF-dokument.