# Udskrive lag

Når du udskriver et PDF-dokument med lag, udskrives normalt kun den del af indholdet, der er synligt på skærmen. Brugere, som opretter et PDF-dokument med lag, kan dog angive, at visse dele af det lagdelte indhold, såsom vandmærker eller fortrolige oplysninger skal (eller ikke skal) udskrives, uanset om det kan ses på skærmen eller ej. Hvis dokumentet er defineret til at udskrive andet indhold, end det der kan ses på skærmen, vises en meddelelse i dialogboksen Udskriv. Billedeksemplet i dialogboksen Udskriv viser altid siden, som den udskrives.

Bemærk! Hvis du vil arbejde med lag i Acrobat, skal du konvertere kildedokumentet til PDF ved hjælp af en forudindstilling, der bevarer lag, såsom Acrobat 6 (PDF 1.5) eller nyere.

### Visning af, hvordan lag udskrives

1. Klik på ikonet Lag i navigationspanelet.
2. Vælg Anvend tilsidesættelser af udskrivning i menuen Indstillinger.
   Bemærk! Afhængigt af de indstillinger for synlighed, der blev angivet, da PDF-filen blev oprettet, kan Anvend tilsidesættelser af udskrivning være utilgængelig i menuen Indstillinger.

### Ændring af udskriftsindstillinger for et lag

1. Klik på ikonet Lag i navigationspanelet.
2. Udvid lagområdet, vælg et lag, og vælg derefter Lagegenskaber i menuen Indstillinger.
3. Vælg et af følgende i pop op-menuen Udskriv i dialogboksen Lagegenskaber:
   Udskriver altid
     Tvinger laget til udskrift.
   Udskriver aldrig
     Tvinger laget til ikke at udskrive.
   Udskriver når synlig
     Matcher det udskrevne output med det, der ses på skærmen.
     Bemærk! Du kan åbne dialogboksen Lagegenskaber i Reader, men du kan ikke ændre indstillingerne.