# Vise eller skjule navigationsruden

Navigationsruden er et område i arbejdsrummet, som kan vise forskellige navigationspaneler. Disse paneler fungerer typisk som en indholdsfortegnelse med elementer, som du kan klikke på for at springe til et bestemt sted i dokumentet. Panelet Sider indeholder f.eks. miniaturebilleder af hver side. Hvis du klikker på et miniaturebillede, åbnes den side i dokumentet.

Når en PDF-fil åbnes, er navigationsruden som standard lukket, men knapperne i venstre side af arbejdsområdet giver nem adgang til forskellige paneler, f.eks. panelknappen Sider og panelknappen Bogmærker . Når Reader er åben men tom (ingen PDF-fil er åben), er navigationsruden ikke tilgængelig.

1. Vælg en af følgende fremgangsmåder for at åbne navigationsruden:

   - Klik på en panelknap i venstre side af arbejdsområdet for at åbne det panel.

   - Vælg Vis > Navigationspaneler > Vis navigationsrude.

2. Vælg en af følgende fremgangsmåder for at lukke navigeringsruden:

   - Klik på knappen til det panel, der i øjeblikket er åbent i navigationsruden.

   - Vælg Vis > Navigationspaneler > Skjul navigationsrude.

Bemærk! Forfatteren af PDF-filen kan kontrollere indholdet af visse navigationspaneler og kan tømme dem.