# Gennemse egenskaber for værktøjer og objekter

Værktøjslinjen Egenskaber giver nem adgang til egenskaberne for mange værktøjer og objekter, såsom hyperlinks, kommentarer, formularfelter, medieklip og bogmærker. Hvis du f.eks. vælger noteværktøjet, viser værktøjslinjen Egenskaber de aktuelle standardegenskaber for det værktøj. Hvis du vælger en note i dokumentet, viser værktøjslinjen Egenskaber egenskaberne for den note.

Du kan bruge værktøjslinjen Egenskaber til at ændre mange af de indstillinger, der vises der. Et par elementer giver kun oplysninger og kan ikke redigeres.

Ligesom alle værktøjslinjer kan værktøjslinjen Egenskaber flyde eller forankres i værktøjslinjeområdet. Værktøjslinjen Egenskaber er anderledes, idet den ikke indeholder værktøjer og ikke kan tilpasses til at skjule indstillinger.

1. Benyt en af følgende fremgangsmåder:

   - Vælg Vis > Værktøjslinjer > Egenskabslinje.

   - Højreklik/hold Ctrl nede og klik på værktøjslinjeområdet, og vælg Egenskabslinje i genvejsmenuen.

2. Marker det objekt eller værktøj, du vil gennemse.
3. Skift de ønskede egenskaber for det valgte element.

Hvis du vil ændre andre objektegenskaber end dem, der er vist på værktøjslinjen Egenskaber, skal du højreklikke/holde Ctrl-tasten nede og klikke på objektet og vælge Egenskaber.