# Angive tilgængelighedsindstillinger

Reader indeholder flere indstillinger, som gør læsningen af PDF-dokumenter mere tilgængelig for syns- og bevægelseshæmmede brugere, herunder indstillinger, som kontrollerer, hvordan PDF-dokumenter vises på skærmen og læses af en skærmlæser.

De fleste indstillinger for hjælp til handicappede er tilgængelige via Indstillingsassistenten til handicappede, som indeholder vejledning på skærmen til angivelse af disse indstillinger. Nogle indstillinger, som påvirker tilgængeligheden, er ikke tilgængelige via Indstillingsassistenten til handicappede, f.eks. indstillinger i kategorierne Læsning, Formularer og Multimedie. Du kan angive alle indstillinger i dialogboksen Indstillinger.

De viste navne for nogle indstillinger i Indstillingsassistenten til handicappede er forskellige fra navnene på de tilsvarende indstillinger, som vises i dialogboksen Indstillinger. Reader Hjælp bruger de navne, der vises i dialogboksen Indstillinger.

Yderligere oplysninger om tilgængelighedsfunktioner i Reader og PDF-filer finder du under Tilgængelighed på Adobes websted på.

### Angiv tilgængelighedsindstillinger med Indstillingsassistent til handicappede

1. Start Indstillingsassistent til handicappede ved at vælge en af følgende fremgangsmåder:

   - Vælg Dokument > Tilgængelighed > Indstillingsassistent.

   - (Kun Windows) Start Reader første gang, mens en skærmlæser eller skærmforstørrer kører.

2. Vælg den relevante indstilling for det hjælpeprogram eller den hjælpeenhed, du bruger.

   Assistenten viser kun indstillinger, der er relevante for det hjælpeprogram og de hjælpeenheder, du bruger, på baggrund af den indstilling, du vælger.

3. Følg vejledningen på skærmen. Hvis du på et tidspunkt klikker på Annuller, anvender Reader standardindstillinger for de indstillinger, der er angivet af assistenten (anbefales ikke).

### Angiv tilgængelighedsindstillinger med dialogboksen Præferencer

1. Vælg Rediger > Indstillinger (Windows/UNIX) eller Acrobat > Indstillinger (Mac OS).
2. Angiv de indstillinger, der er relevante for det hjælpeprogram og de hjælpeenheder, du bruger, i de forskellige paneler i dialogboksen Præferencer. Vælg Tilgængelighed i feltet Kategorier i Reader til UNIX.

### Indstillinger for tilgængelighed

#### Indstillinger for tilgængelighed i panelet Hjælp til handicappede

Erstat dokumentfarver
  Når denne indstilling er valgt, kan du vælge fra en liste over farvekombinationer med kontrast til tekst og baggrund, eller du kan oprette din egen kombination. Disse indstillinger svarer til indstillingen Brug farver med stor kontrast til dokumenttekst i Indstillingsassistent til handicappede.
Brug altid sidelayout
  Svarer til indstillingen Overskriv sidelayout i Indstillingsassistenten til handicappede.
Brug altid zoomindstilling
  Svarer til indstillingen Overskriv dokumentzoom i Indstillingsassistenten til handicappede.
Brug dokumentstruktur til fanerækkefølge, når der ikke findes en udtrykkelig fanerækkefølge
  Giver forbedret navigation i formularfelter og hyperlinks i dokumenter, som indeholder en fanerækkefølge.
Vis altid markøren til tastaturvalg
  Vælg denne indstilling, hvis du bruger en skærmforstørrer. Denne indstilling svarer til indstillingen Vis altid markøren til tastaturvalg i Indstillingsassistenten til handicappede.

#### Indstillinger for tilgængelighed i panelet Dokumenter

Gem automatisk dokumentændringer i midlertidig fil
  Når denne indstilling er fravalgt, deaktiveres funktionen til automatisk lagring. Hver gang et PDF-dokument gemmes, skal skærmlæseren eller skærmforstørreren genindlæse dokumentet. Denne indstilling svarer til indstillingen Deaktiver automatisk lagring af dokumenter i Indstillingsassistent til handicappede.

#### Indstillinger for tilgængelighed i panelet Formularer

Felters fremhævningsfarve og Fremhævningsfarve for påkrævet felt
  Disse indstillinger angiver, hvilke farver der bruges til at fremhæve formularfelter, som kan udfyldes. De svarer til indstillingerne Felters fremhævningsfarve og Fremhævningsfarve for påkrævet felt i Indstillingsassistenten til handicappede.
Udfyld automatisk
  Aktiverer Reader til automatisk at tilbyde at udfylde visse poster i formularfelter, så udfyldning af formularfelter kan klares med færre tastetryk. Denne indstilling har ikke nogen tilsvarende indstilling i Indstillingsassistenten til handicappede.

#### Indstillinger for tilgængelighed i panelet Internet

Vis PDF i browser
  PDF-dokumenter, hvortil der er hyperlink på websider, åbnes i webbrowseren i stedet for i et separat Reader -vindue. Fjern markeringen i afkrydsningsfeltet ud for denne indstilling for at få større kontrol, når du navigerer rundt i et dokument med en skærmlæser. Denne indstilling svarer til indstillingen Vis PDF-dokumenter i webbrowseren i Indstillingsassistent til handicappede.

#### Indstillinger for tilgængelighed i panelet Multimedie

- Vis tilgængelige undertekster

- Afspil tilgængelig eftersynkroniseret lyd

- Vis tilgængelige supplerende billedtekster

- Vis tilgængelig lydbeskrivelse (eller videobeskrivelse eller beskrivende video)

Disse indstillinger har ikke nogen tilsvarende indstillinger i Indstillingsassistenten til handicappede.

#### Indstillinger for tilgængelighed i panelet Sidevisning

Zoom
  Indstiller skærmforstørrelsen af dokumenter og giver mulighed for, at synshæmmede læsere lettere kan læse ombrudte PDF-dokumenter. Denne indstilling svarer til indstillingen Overskriv dokumentzoom i Indstillingsassistent til handicappede.
Udjævn tekst
  Kontrollerer kantudjævning af tekst. Vælg Ingen for at deaktivere udjævning af tekst samt gøre teksten skarpere og lettere at læse med en skærmforstørrer. Denne indstilling svarer til indstillingen Deaktiver tekstudjævning i Indstillingsassistent til handicappede.

#### Indstillinger for tilgængelighed i panelet Læsning

Læserækkefølge
  Angiver læserækkefølgen i dokumenter. Indstillingerne for læserækkefølge vises også i Indstillingsassistenten til handicappede.
  Udled læserækkefølgen af dokumentet (anbefales)
    Fortolker læserækkefølgen i ukodede dokumenter ved hjælp af en avanceret metode for analyse af strukturfølgeslutningslayout.
  Læserækkefølge venstre mod højre, top mod bund
    Leverer teksten i henhold til dens placering på siden ved læsning fra venstre mod højre og derefter fra top til bund. Denne metode er hurtigere end Udled læserækkefølgen af dokumentet. Denne metode analyserer kun tekst. Formularfelter ignoreres, og tabeller genkendes ikke som tabeller.
  Brug læserækkefølge i normal udskriftsstrøm
    Leverer tekst i den rækkefølge, hvori den blev optaget i udskriftsstrømmen. Denne metode er hurtigere end Udled læserækkefølgen af dokumentet. Denne metode analyserer kun tekst. Formularfelter ignoreres, og tabeller genkendes ikke som tabeller.
Overskriv læserækkefølgen i kodede dokumenter
  Bruger læserækkefølgen, der er angivet under læseindstillinger, i stedet for den, der er angivet af dokumentets kodestruktur. Brug kun denne indstilling, hvis du støder på problemer i dårligt kodede PDF-dokumenter. Denne indstilling svarer til indstillingen Overskriv læserækkefølgen i kodede dokumenter i Indstillingsassistent til handicappede.
Side eller dokument
  Denne indstilling bestemmer, hvor stor en del af et dokument, der leveres til en skærmlæser på én gang. Hvis et PDF-dokument ikke er kodet, analyserer Reader muligvis dokumentet og forsøger at udlede dets struktur og læserækkefølge, hvilket kan være tidskrævende for et langt dokument. Du kan indstille Reader til kun at levere den aktuelt synlige side, så der kun analyseres en lille del af dokumentet ad gangen. Med til overvejelserne hører dokumentets størrelse og kompleksitet samt skærmlæserens funktioner. Hvis Reader leverer oplysninger til en skærmlæser, skærmforstørrer eller andre hjælpeprogrammer, indlæser det oplysningerne i en hukommelsesbuffer, som er direkte tilgængelig for hjælpeprogrammet. Mængden af oplysninger, der leveres til hukommelsesbufferen, kan have indflydelse på, hvor lang tid Reader bruger på at udføre opgaver, som f.eks. at åbne dokumentet, gå videre til næste side, ændre visninger og udføre kommandoer.
  Læs kun de synlige sider
    Denne indstilling er normalt bedst, hvis du bruger en skærmforstørrer. Den forbedrer ydeevnen, idet programmet ikke skal behandle de dele af dokumentet, der ikke er synlige. Hvis Reader udelukkende sender de aktuelt synlige sider i et PDF-dokument til hukommelsesbufferen, har hjælpeteknologien kun adgang til disse sider. Den kan ikke gå videre til en anden side, før næste side er synlig, og Reader har sendt sideoplysningerne til hukommelsesbufferen. Hvis denne indstilling er valgt, skal du derfor bruge navigationsfunktionerne i Reader, og ikke dem i hjælpeteknologien, til at navigere fra side til side i dokumentet. Du skal ligeledes sætte indstillingen Standardsidelayout til Enkelt side, hvis du vælger, at Reader udelukkende skal sende de aktuelt synlige sider til hjælpeteknologien. Eftersom Reader sender sideoplysninger om alle synlige sider, modtager hjælpeteknologien oplysninger både om sider, der muligvis kun er delvist synlige (f.eks. bunden af en side eller toppen af den næste side), og om sider, der er fuldkommen synlige. Hvis du bruger en anden indstilling end Enkelt side under Sidevisning, f.eks. Fortløbende, og derefter vælger at få vist næste side, er hjælpeteknologien muligvis ikke i stand til at holde styr på, hvilken del af den foregående side den allerede har læst op. Yderligere oplysninger om indstilling af standardsidelayout til Enkelt side findes under Indstillinger for visning af PDF-filer.

    Denne indstilling svarer til indstillingen Læs kun de aktuelt synlige sider i Indstillingsassistenten til handicappede.

  Læs hele dokumentet
    Denne indstilling kan være den bedste, hvis du bruger en skærmlæser, der har sine egne navigations- og søgeværktøjer, og som du er mere fortrolig med end værktøjerne i Reader. Denne indstilling svarer til indstillingen Læs hele dokumentet på én gang i Indstillingsassistenten til handicappede.
  Læs kun de synlige sider, hvis der er tale om store dokumenter
    Denne indstilling vælges som standard og er normalt bedst, hvis du bruger en skærmlæser sammen med lange eller komplekse PDF-dokumenter. Den gør det muligt for Reader at levere et lille dokument helt, men vender tilbage til levering side for side ved store dokumenter. Denne indstilling svarer til indstillingen Læs kun de synlige sider, hvis der er tale om store dokumenter i Indstillingsassistent til handicappede.
Bekræft, før dokumenter kodes
  Når denne indstilling er valgt, kan brugeren bekræfte de indstillinger, der vil blive brugt, inden Reader forbereder et ukodet dokument til læsning. Kodning kan være en tidskrævende procedure, især i forbindelse med store dokumenter. Denne indstilling svarer til Bekræft, før dokumenter kodes i Indstillingsassistent til handicappede.
Indstillinger for Læs højt
  Angiv indstillinger i dette afsnit til at kontrollere lydstyrke, hastighed og toneleje på den stemme, der anvendes til Læs højt-funktionen. Du kan vælge at anvende standardstemmen eller en af de stemmer, der findes i dit operativsystem. Vælg Læs formularfelter for at få Læs højt-funktionen til at læse indholdet af formularfelterne. Disse indstillinger har ikke tilsvarende indstillinger i Indstillingsassistenten til handicappede.