# Vise og arrangerere værktøjslinjer

Når dit arbejde ikke omfatter brug af værktøjerne i en værktøjslinje, kan du lukke den for at rydde op i arbejdsområdet. F.eks. hvis du ikke tilføjer korrekturkommentarer til en PDF-fil, er det ikke nødvendigt at have værktøjslinjen Kommentar & Markering åben.

Når du har brug for let adgang til en værktøjslinje, der som standard er gemt, kan du åbne den. Denne værktøjslinje vises som en uafhængig palet, som kan flyttes rundt eller forankres i værktøjslinjeområdet.

Bemærk! Hvis flere PDF-filer er åbne, kan du tilpasse værktøjslinjerne for hver enkelt PDF-fil. De forskellige tilpassede tilstande eksisterer fortsat, når du skifter mellem PDF-filerne.

### Vis eller skjul værktøjslinjer

- Hvis du vil åbne en værktøjslinje, skal du vælge Vis > Værktøjslinjer > [værktøjslinjens navn]. En afkrydsning ud for værktøjsliniens navn angiver, at den er vist.
- Hvis du vil skjule alle værktøjslinjer, skal du vælge Vis > Værktøjslinjer > Skjul værktøjslinjer.
- Hvis du vil ændre en værktøjslinje, som enten er vist eller skjult, skal du højreklikke/holde Ctrl-tasten nede og klikke på værktøjslinjeområdet og derefter vælge den værktøjslinje, du vil vise eller skjule.
- Hvis du vil ændre synligheden af flere værktøjslinjer, skal du vælge Værktøjer > Tilpas værktøjslinjer eller Vis > Værktøjslinjer > Flere værktøjer. Marker og fjern markeringen fra værktøjslinjerne. (Afkrydsninger ved værktøjslinjernes navne indikerer, hvilke der på nuværende tidspunkt er synlige.)

Bemærk! En ny værktøjslinje åbner som flydende eller forankret i værktøjslinjeområdet afhængigt af dens standardposition, eller af hvor den blev vist i din eventuelle forrige konfiguration af arbejdsområdet.

### Flyt værktøjslinjer

- Hvis du vil omarrangere de forankrede værktøjslinjer, skal du bruge værktøjslinjens gribelinjer til at trække dem fra en position til en anden.
- Hvis du vil flytte en flydende værktøjslinje, skal du ved hjælp af dens titellinje eller gribelinje trække den til en anden placering i arbejdsområdet.
- Hvis du vil gøre en forankret værktøjslinje flydende, skal du ved hjælp af værktøjslinjens gribelinje trække den fra værktøjslinjeområdet.
- Hvis du vil forankre en flydende værktøjslinje, skal du ved hjælp af værktøjslinjens titellinje eller gribelinje trække den til værktøjslinjeområdet.
- Hvis du vil flytte alle flydende værktøjslinjer til værktøjslinjeområdet, skal du vælge Vis > Værktøjslinjer > Lås værktøjslinjer.

Der kan tilføjes eller fjernes rækker fra værktøjslinjeområdet, når du flytter værktøjslinjerne ind og ud.

### Gendan værktøjslinjers standardkonfiguration

Vælg Vis > Værktøjslinjer > Nulstil værktøjslinjer.

### Lås eller lås værktøjslinjeområdet op

Hvis værktøjslinjerne låses, forhindres enhver ændring af værktøjslinjeområdet. Således forsvinder alle gribelinjer, når værktøjslinjeområdet låses. Låsning påvirker ikke de flydende værktøjslinjers placeringer.

Vælg Vis > Værktøjslinjer > Lås værktøjslinjer.

Vælg kommandoen to gange for at låse værktøjslinjeområdet op.

Bemærk! Når værktøjslinjeområdet er låst, kan du stadig flytte flydende værktøjslinjer ved at trække i deres titellinjer. De kan dog kun forankres, hvis du låser værktøjslinjeområdet op.