# Åbne en PDF-fil

Du kan åbne en PDF-fil fra programmet Reader, fra skrivebordet eller fra visse andre programmer.

### Åbn en PDF-fil i programmet

Start Reader, og benyt en af følgende fremgangsmåder:

- Vælg Filer > Åbn, eller klik på knappen Åbn på værktøjslinjen. Marker et eller flere filnavne i dialogboksen Åbn, og klik derefter på Åbn. PDF-dokumenter har normalt filtypenavnet .pdf.

- (Windows/UNIX) Vælg fil > [en tidligere åbnet PDF-fil].

- (Mac OS) Vælg fil > Åbn seneste fil > [en tidligere åbnet PDF-fil].

Hvis der er mere end ét åbent dokument, kan du skifte mellem dokumenter ved at vælge dokumentnavnet i menuen Vindue. I Windows placerer programmet en knap for hvert åbent dokument på proceslinjen i Windows. Du kan klikke på denne knap for at skifte mellem åbne dokumenter.

### Åbn en PDF-fil fra skrivebordet eller fra et andet program

Benyt en af følgende fremgangsmåder:

- Hvis du vil åbne en PDF-fil, der er vedhæftet til en e-mail-meddelelse, skal du åbne meddelelsen enten ved at dobbeltklikke på PDF-ikonet eller højreklikke/trykke på Ctrl og vælge Åbn.

- Hvis du vil åbne en PDF-fil med hyperlink til en åben webside, skal du klikke på hyperlinket til PDF-filen. PDF-filen åbner normalt i webbrowseren. I UNIX kan du åbne PDF-filen i Reader eller gemme dem på skrivebordet.

- Dobbeltklik på ikonet for PDF-filen i filsystemet.

  Bemærk! I Mac OS kan du muligvis ikke åbne en PDF-fil, der er oprettet i Windows, ved at dobbeltklikke på ikonet. I stedet skal du vælge Filer (Windows) eller Arkiver (Mac OS) > Åbn med > Reader.