# Indstillinger i dialogboksen Udskriv

De fleste indstillinger i Reader-dialogboksen Udskriv er de samme i andre programmer, men der kan være mindre forskelle afhængigt af operativsystemet.

Kommentarer og formularer
  Angiver, hvilket synligt indhold der udskrives.
  Dokument
    Udskriver dokumentindhold og formularfelter
  Dokument og opmærkninger
    Udskriver dokumentindhold, formularfelter og kommentarer.
  Dokument og stempler
    Udskriver dokumentet, formularfelter og stempler, men ingen andre opmærkninger, f.eks. notekommentarer og blyantstreger.
Aktuel visning/Valgt grafik
  Udskriver det område af siden (herunder tekst, kommentarer osv.), der er synligt i den aktuelle visning. Indstillingsnavnet ændres, afhængigt af om du ikke har valgt nogen sider (Aktuel visning), har valgt en eller flere sider (Valgte sider) eller har valgt et område på en side, hvilket er markeret ved hjælp af snapshotværktøjet (Markeret grafik).
Aktuel side
  Udskriver den side, der er synlig i den aktuelle visning.
Sider
  Angiver det udsnit af sider, der skal udskrives i den åbne PDF-fil. Adskil sidetallene i et udsnit med bindestreg og flere sider eller udsnit af sider med komma eller mellemrum. Hvis indstillingen Brug logiske sidenumre er valgt under Indstillinger for sidevisning, kan du angive tal, enten romertal eller logiske sidetal, som passer med den nummerering, siderne udskrives med. Hvis den første side i et dokument f.eks. er nummereret iii, kan du angive iii eller 1 for at udskrive denne side. Hvis der vælges Kun ulige sider eller Kun lige sider, påvirker det, hvilke sider der udskrives. For eksempel udskrives kun siderne 2, 8 og 10 i et område, der omfatter 2, 7-10, når Kun lige sider er valgt.
  Angiv siden med en bindestreg for at udskrive fra en specifik side til slutningen af dokumentet. Hvis du for eksempel skriver ”11-" udskrives side 11 og til og med sidste side i dokumentet.
Erstat
  Vælg Alle sider i området, eller vælg Kun ulige sider eller Kun lige sider for kun at udskrive de sider, der er inden for det specificerede område.
Sider i omvendt rækkefølge
  Udskriver siderne i omvendt rækkefølge. Hvis sideområderne er angivet, udskrives siderne i omvendt rækkefølge af den rækkefølge, de blev angivet. Hvis for eksempel boksen Sider viser 3-5, 7-10, udskrives siderne 10-7 og derefter 5-3, hvis Sider i omvendt rækkefølge er valgt.
Sideskalering
  Reducerer, forstørrer eller opdeler sider ved udskrivningen.
  Ingen
    Udskriver det øverste venstre hjørne eller midten af en side (hvis den er auto-roteret og centreret) uden skalering. Sider eller markerede områder, der ikke passer til papirstørrelsen, beskæres.
  Tilpas til udskriftsområde
    Reducerer eller forstørrer hver side for at tilpasse udskriftsområdet til den aktuelt valgte papirstørrelse. PPD’en bestemmer papirets udskriftsområde for PostScript®-printere.
  Formindsk til udskriftsområde
    Formindsker store sider, så de passer til den aktuelt valgte papirstørrelse, men små sider forstørres ikke. Hvis der er markeret et område, der er større end udskriftsområdet på det aktuelt valgte papir, skaleres det, så det passer til udskriftsområdet.
  Flere sider per ark
    Muliggør N-op-udskrivning, når flere sider udskrives på samme papirark. Hvis du vælger denne indstilling, kan du også angive indstillinger for Sider pr. ark, Siderækkefølge, Udskriv sideramme og Roter automatisk sider.
    Bemærk! N-op-udskrivning i Acrobat er uafhængig af printerdrivernes N-op-udskriftsfunktioner. Udskriftsindstillingerne i Reader afspejler ikke printerdrivernes N-op-indstillinger. Vælg N-op-udskrivning i enten Reader eller printerdriveren, men ikke i begge.
  Udskriv hæfter
    Udskriver flere sider på samme papirark i den rækkefølge, der er påkrævet for at læse dokumentet korrekt, når arket er foldet. Din printer skal understøtte dobbeltsidet udskrivning (udskrivning på begge sider af arket). Reader aktiverer automatisk dupleksudskrivning, hvis funktionen er tilgængelig, ved udskrivning af hæfter.
Sider pr. ark
  Udskriver et foruddefineret antal sider eller et brugerdefineret antal (op til 99) vandret eller lodret i forbindelse med N-op-udskrivning. Hvis du vælger et foruddefineret antal i menuen, vælger Reader automatisk den bedste papirretning.
Siderækkefølge
  Definerer rækkefølgen for sider på papir i forbindelse med N-op-udskrivning. Med Vandret placeres siderne fra venstre til højre, fra top til bund. Med Vandret omvendt placeres siderne fra højre til venstre, fra top til bund. Med Lodret placeres siderne fra top til bund, venstre til højre. Med Lodret omvendt placeres siderne fra top til bund, højre til venstre. Begge omvendt-indstillinger kan anvendes til dokumenter, der er skrevet på asiatiske sprog.
Udskriv sideramme
  Tegner beskæringsboksen (sidegrænsen på PDF-sider) under N-op-udskrivning.
Roter automatisk sider
  Justerer PDF-dokumentets retning, så det passer til den retning, der er angivet i printeregenskaberne under N-op-udskrivning.
  Bemærk! Indstillingen Formindsk til udskriftsområde er altid aktiv i forbindelse med N-op-udskrivning. Siderne formindskes derfor altid, så de passer til udskriftsområdet, uanset hvordan indstillingen Automatisk rotation og centrering er angivet.
Skriv til fil (Windows/UNIX)
  Opretter en enhedsafhængig PostScript-fil ud fra dokumentet. Den oprettede fil indeholder kode til aktivering og styring af bestemte enhedsfunktioner, hvilket gør den mindre kompatibel med andre enheder end målenheden. Brug kommandoen Gem som PostScript-fil for at opnå bedre resultater, når du opretter PostScript-filer Kommandoen Gem som PostScript er ikke tilgængelig i Reader.
  Bemærk! Det er ikke nødvendigt at have en PostScript-printer for at oprette en PostScript-fil.
Udskrivningstip
  Hvis du er tilsluttet internettet, opretter denne indstilling forbindelse til Adobes websted for at hente oplysninger om fejlfinding af udskrivningsproblemer.
Avanceret
  Åbner et eller flere paneler til angivelse af yderligere udskrivningsindstillinger