# Signere i Vis dokument

Du opnår det bedste resultat ved at bruge funktionen Vis dokument, når du signerer dokumenter. Denne funktion analyserer dokumentet for indhold, der kan ændre dokumentets udseende, og undertrykker derefter dette indhold, så du kan få vist og signere dokumentet i en statisk og sikker tilstand.

Når du får vist en PDF-fil i Vis dokument, fortæller dokumentets meddelelseslinje, om PDF-filen overholder PDF/SigQ Level A og Level B-specifikationen. Level A angiver, at dokumentet ikke indeholder dynamisk indhold, der kan ændre dets udseende. Level B angiver, at dokumentet indeholder dynamisk indhold, der kan undertrykkes under signeringen. Hvis dokumentet ikke overholder Level A eller B, kan det være en god ide at undlade at signere dokumentet og derefter fortælle dokumentforfatteren om problemet.

Du kan også bruge Vis dokument uden for en signeringsproces til at kontrollere et dokuments integritet.

### Signer en PDF-fil i Vis dokument

1. Vælg Rediger > Indstillinger (Windows/UNIX) eller Reader > Indstillinger (Mac OS), og klik på Sikkerhed til venstre.
2. Vælg Vis dokumenter i tilstanden til forhåndsvisning af dokumenter under signering, og klik på OK.
3. Klik på signaturfeltet i PDF-filen, eller klik på knappen Signer i værktøjslinjen Opgaver, og vælg Signer dokument eller Placer signatur.

   Dokumentets meddelelseslinje vises med kompatibilitetsstatus og indstillinger.

4. (Valgfrit) Klik på Vis rapport i dokumentets meddelelseslinje (hvis den er tilgængelig), og vælg hvert punkt på listen for at få vist detaljer. Når du er færdig, skal du lukke dialogboksen PDF/SigQ Conformance.
5. Hvis du er tilfreds med dokumentets kompatibilitetsstatus, skal du klikke på Signer dokument på dokumentmeddelelseslinjen og tilføje din digitale signatur.
6. Gem PDF-filen ved hjælp af et andet navn end det oprindelige, og luk derefter dokumentet uden at foretage yderligere ændringer. Hvis du gemmer dokumentet endnu en gang, skal din signatur verificeres ved hjælp af indstillingen Vis signeret version i panelet Signaturer. (Se Vise tidligere versioner af et signeret dokument.)

### Vis en PDF-fil i Vis dokument

1. Vælg Dokument > Signer > Vis dokument.
2. Klik på Vis rapport (hvis den er tilgængelig) i dokumentets meddelelseslinje, og vælg hvert punkt på listen for at få vist detaljer. Når du er færdig, skal du klikke på Luk og derefter klikke på Afslut.