# Udfylde formularer med stregkoder

Nogle formularer indeholder stregkodefelter, der henter og viser andre oplysninger i formularen som et sort/hvidt mønster. Du behøver ikke foretage dig noget med selve stregkodeområdet. Efterhånden som du udfylder formularerne på computeren, medtages de indtastede data i stregkoden og ændrer stregkodens udseende.

Vigtigt! I forbindelse med alle typer formularer med stregkodefelter er det afgørende, at du udfylder den på computeren. Den må ikke udfyldes i hånden eller i en udskrevet kopi. Hvis du vil indsende formularen i papirform, f.eks. via post eller fax, skal du sikre dig, at den er udfyldt elektronisk, før du udskriver den.

Stregkodefeltet gør det lettere at indsamle data for modtageren af formularen, da stregkoden ganske enkelt bare kan scannes. Resultatet er en nøjagtig og detaljeret oversigt over dine indtastninger.