# Vise og skjule værktøjslinjeelementer

Du kan ændre visningen i en individuel værktøjslinje for at gøre netop de værktøjer, du behøver, tilgængelige med et minimum af spildt plads. Vi kan også vise og skjule værktøjsetiketter.

### Vis eller skjul individuelle værktøjer

Reader indeholder flere værktøjer og værktøjslinjer end sættet, der vises som standard. Du kan tilpasse værktøjslinjerne, så de værktøjer, du oftest bruger, vises i værktøjslinjeområdet.

Vælg en af følgende fremgangsmåder:

- Højreklik, eller hold Ctrl-tasten nede og klik, mens du vælger et værktøj, som du gerne vil have vist, eller fravælger et værktøj, der allerede vises, og som du gerne vil skjule.

- Højreklik/hold Ctrl-tasten nede og klik på en værktøjslinje, og vælg Flere værktøjer. Vælg derefter de individuelle værktøjer og værktøjslinjer, du vil have vist, og fjern markeringen af dem, du vil skjule.

Bemærk! Et markeret værktøj vises kun i værktøjslinjeområdet, hvis dets værktøjslinje også er markeret i dialogboksen Flere værktøjer.

### Vis eller skjul værktøjsetiketter

Standardvisningen viser etiketter for visse værktøjslinjeknapper. Som en hjælp kan du vise etiketter for alle knapper, mens du lærer at bruge Reader, eller du kan skjule alle værktøjsetiketter for at spare plads i værktøjslinjeområdet.

Vælg Vis > Værktøjslinjer > Knapetiketter >[indstilling].
Bemærk! Værktøjsetiketter deaktiveres selektivt, når pladsen i værktøjslinjeområdet bliver begrænset.