# Måle objekters højde, bredde eller område

Værktøjslinjen Måling indeholder værktøjer, du kan bruge til at måle afstande mellem og områder i objekter i PDF-dokumenter. Måleværktøjerne er især praktiske, når du har brug for at kende de afstande eller områder, der er knyttet til objekter i en formular eller CAD-tegning, eller når du vil måle bestemte områder i et dokument, inden du sender det til et trykkeri. Måleværktøjerne er kun tilgængelige for Reader-brugere, hvis forfatteren til PDF-dokumentet aktiverer målefunktionaliteten.

Når du bruger et måleværktøj, viser værktøjsdialogboksen målingerne af de linjesegmenter, du tegner. Denne indstilling er ikke tilgængelig i UNIX.

Måleværktøjer

A.
  Værktøjslinjeen Måling
B.
  Det objekt der måles
C.
  Værktøjsvisning

1. Vælg Værktøjer > Måling, og vælg et måleværktøj. Eller højreklik, eller Ctrl+klik op værktøjsområdet, og vælg derefter Måling.
2. Vælg en af følgende fremgangsmåder for at måle områder i PDF-dokumentet:

   - Vælg afstandsværktøjet for at måle afstanden mellem to punkter. Klik på det første punkt, flyt markøren til det andet punkt, og klik derefter igen. Målingsegenskaberne vises i værktøjsdialogboksen.

   - Vælg perimeterværktøjet for at måle et sæt afstande mellem flere punkter. Klik på hvert punkt, som du vil måle. Dobbeltklik derefter på det sidste punkt, eller hold markøren over det sidste punkt, klik derefter.

   - Vælg områdeværktøjet for at måle området inden for de linjesegmenter, du tegner. Klik på hvert punkt, som du vil måle. Når du har klikket på mindst to punkter, skal du klikke på det første punkt for at afslutte områdemålingen.

     Bemærk! Du kan også fuldføre en måling ved at højreklikke eller holde Ctrl-tasten nede og klikke og vælge Fuldfør måling i genvejsmenuen.
3. Vælg en af følgende fremgangsmåder under måling af objekter:

   - Hvis du vil ændre skaleringsforholdet (f.eks. 3:2) på tegneområderne, skal du angive de relevante tal i værktøjsdialogboksen. Vælg eventuelt en anden måleenhed ud for dette forhold.

   - Vælg Målemarkering i værktøjsdialogboksen, hvis de linjer, du tegner, skal vises som en kommentar. Du kan derefter bruge håndværktøjet til at dobbeltklikke på kommentaren og se målet for de linjesegmenter, du tegner. Medmindre Anmærk er valgt, forsvinder det objekt, du tegner, når du måler et andet objekt eller vælger et andet værktøj.