# Indstillinger for visning af PDF-filer

Dialogboksen Indstillinger definerer et standardsidelayout og tilpasser dit program på mange andre måder. Indstillinger ændres ved at vælge Rediger > Indstillinger (Windows/UNIX) eller Reader > Indstillinger (Mac OS) og vælg det ønskede panel under Kategorier. Hvis du vil vise PDF-filer, skal du undersøge indstillingerne for Dokumenter, Generelt, Multimedier og Sidevisning.

Indstillingerne styrer, hvordan programmet fungerer, når du bruger det. De er ikke knyttet til bestemte PDF-dokumenter.

### Dokumentindstillinger

#### Åbn indstillinger

Vis hvert dokument i et separat vindue
  Opretter flere Reader vinduer i stedet for at åbne flere PDF-filer i en forekomst af Reader. Denne indstilling er ikke tilgængelig i UNIX. Hvert dokument åbnes som standard i et nyt vindue.
Gendan seneste visningsindstillinger ved genåbning afdokumenter
  Bestemmer, om dokumenter åbnes automatisk ved den sidst åbnede side inden for en arbejdssession.
Åbn hyperlinks mellem dokumenter i samme vindue
  Lukker det aktuelle dokument og åbner det dokument, hyperlinket peger på, i det samme vindue, hvilket minimerer antallet af åbne vinduer. Hvis det dokument, hyperlinket peger på, allerede er åbent i et andet vindue, lukkes det aktuelle dokument ikke, når du klikker på et hyperlink til det åbne dokument. Hvis du ikke vælger denne indstilling, åbnes der et nyt vindue, hver gang du klikker på et hyperlink til et andet dokument.
Tillad, at lagtilstand indstilles af brugeroplysninger
  Gør det muligt for forfatteren af et lagdelt PDF-dokument at angive lagsynlighed baseret på brugeroplysninger.
Tillad, at dokumenter skjuler menulinjen, værktøjslinjer og kontrolelementerne i vinduet
  Tillader, at PDF-filen bestemmer, om menulinjen, værktøjslinjen og kontrolelementerne i vinduet er skjulte, når PDF-filen åbnes.
Dokumenter på liste over senest åbnede filer
  Indstiller det maksimale antal dokumenter på listen i menuen Filer (Windows/UNIX), eller når du vælger Filer > Åbn seneste fil (Mac OS). Standard er fem i Windows og ni i Mac OS.

#### Gem indstillinger

Gem automatisk dokumentændringer til en midlertidig fil hvert _ minut
  Bestemmer, hvor ofte Acrobat automatisk skal gemme ændringer af et åbent dokument.
Gem som optimerer til hurtig webvisning
  Omstrukturerer et PDF-dokument til at hente én side ad gangen fra webservere.

### Fuldskærmsindstillinger

#### Fuldskærmsopsætning

Kun aktuelle dokument
  Angiver, om visningen er begrænset til en enkelt PDF-fil.
Udfyld skærm med én side ad gangen
  Indstiller sidevisningen til maksimal skærmdækning af en enkelt side.
Advarsel når dokument kræver fuldskærm
  Viser en meddelelse, før den går i fuldskærmtilstand. Når denne indstilling vælges, tilsidesættes et tidligere valg af Vis ikke den meddelelse igen i den meddelelse.
Denne skærm skal bruges
  Angiver skærmen, på hvilken fuldskærmsvisning åbnes (for brugere med flere skærmkonfigurationer).

#### Fuldskærmsnavigation

Escape-tasten afslutter
  Med denne indstilling kan du afslutte fuldskærmstilstand ved at trykke på Esc-tasten. Hvis indstillingen ikke er valgt, kan du afslutte ved at trykke på Ctrl+L/Kommando+L.
Vis navigationslinje
  Viser en minimal navigationsværktøjslinje, uanset dokumentindstillingerne.
Venstreklik for at gå én side frem, og højreklik for at gå én side tilbage
  Med denne indstilling kan du bladre gennem et Adobe PDF-dokument ved at klikke med musen. Du kan også gennemløbe et dokument ved at trykke på Enter, Skift+Enter (for at gå tilbage) eller piletasterne.
Gentag efter sidste side
  Med denne indstilling kan du bladre gennem et PDF-dokument fortløbende og vende tilbage til den første side efter den sidste. Indstillingen anvendes typisk til indstilling af kioskvisning.
Fremfør hvert _ sekund
  Angiver, om automatisk fremføring skal ske fra side til side med et indstillet sekundinterval. Du kan gennemløbe et dokument ved hjælp af musen eller tastaturkommandoer, selvom automatisk sideskift er valgt.

#### Fuldskærmsudseende

Baggrundsfarve
  Angiver vinduets baggrundsfarve i fuldskærmstilstand. Du kan vælge en farve på farvepaletten for at tilpasse baggrundsfarven.
Musemarkør
  Angiver, om markøren skal vises eller skjules, når fuldskærmstilstand er aktiv.

#### Overgange til fuld skærm

Ignorer alle overgange
  Fjerner overgangseffekter fra de præsentationer, du ser i fuldskærmstilstand.
Standardovergang
  Angiver, hvilken overgangseffekt der skal vises, når du skifter side i fuldskærmstilstand, og at der ikke er angivet nogen overgangseffekt for dokumentet.
Retning
  Bestemmer den valgte standardovergangs forløb på skærmen, såsom Ned, Venstre, Vandret osv. De tilgængelige indstillinger varierer afhængigt af overgangen. Hvis ingen retningsbestemte indstillinger påvirker den valgte standardovergang, er indstillingen ikke tilgængelig.
Retning på navigationskontrolelementer
  Efterligner brugerens status i præsentationen, såsom overgang fra top til bund, når brugeren fortsætter til næste side og fra bund til top, når brugeren går tilbage til den forrige side. Kun tilgængelig for overgange med retningsbestemte indstillinger.

### Generelle indstillinger

#### Grundlæggende værktøjer

Brug genvejstaster til at få adgang til værktøjer
  Gør det muligt at vælge værktøjer med et enkelt tastetryk. Dette er deaktiveret som standard.
Opret links fra URL-adresser
  Angiver, om links, som ikke er oprettet i Acrobat, automatisk identificeres i PDF-dokumentet og bliver links, der kan klikkes på.
Lad håndværktøjet vælge tekst
  Aktiverer håndværktøjet til at fungere som tekstmarkeringsværktøj, når musen er placeret på tekst i en Adobe PDF-fil.
Lad håndværktøjet læse artikler
  Ændrer håndværktøjsmarkørens udseende, når den er placeret over en artikeltråd. Efter det første klik zoomer artiklen for at fylde dokumentruden vandret. Efterfølgende klik følger artiklens tråd.
Lad håndværktøjet bruge zoom med musehjul
  Ændrer musehjulets handling fra at rulle til at zoome.
Få markeringsværktøjet til at markere billeder før tekst
  Ændrer den rækkefølge, som markeringsværktøjet markerer i.
Brug fast opløsning til snapshotværktøjsbilleder
  Angiver, hvilken opløsning der skal bruges til at kopiere et billede, der tages med snapshotværktøjet.

#### Advarsler

Vis ikke redigeringsadvarsler
  Deaktiverer advarselsbokse, der normalt ville blive vist, når du sletter elementer som f.eks. hyperlinks, sider, miniaturebilleder og bogmærker.
Nulstil alle advarsler
  Nulstiller standardindstillinger for advarsler.

#### Udskriv

Vis sideminiaturebilleder i dialogboksen Udskriv
  Kontrollerer udskriftsvisningen i dialogboksen Udskriv. Forhåndsvisningen går hurtigere, hvis du fjerner markeringen af denne indstilling.

#### Programstart

Vis startbillede
  Bestemmer, om programmets startbillede vises, hver gang programmet startes.
Brug kun godkendte ekstramoduler
  Sikrer, at kun Adobe-certificerede ekstramoduler fra tredjepart indlæses. Anmærkningen Aktuelt i certificeret tilstand viser enten Ja eller Nej afhængig af status.

### Indstillinger for sidevisning

#### Standardlayout og -zoom

#### Opløsning

Brug systemindstillinger
  Bruger systemindstillingerne for skærmopløsning.
Brugerdefineret opløsning
  Indstiller skærmopløsningen

#### Gengivelse

Udjævn tekst
  Angiver den type tekstudjævning, der skal anvendes: Ingen, Til skærm eller til bærbar/LCD.
Udjævn streggrafik
  Udjævner for at fjerne skarpe vinkler i linjer.
Udjævn billeder
  Udjævner for at minimere bratte ændringer i billeder.
Brug lokale skrifttyper
  Angiver, om programmet anvender eller ignorerer lokale skrifttyper, som er installeret på dit system. Når indstillingen ikke er markeret, anvendes erstatningsskrifttyper til en hvilken som helst skrifttype, som ikke er integreret i PDF-filen. Hvis en skrifttype ikke kan erstattes, vises teksten som punkttegn, og en fejlmeddelelse vises.
Brug 2D GPU-acceleration
  (Vises kun, hvis din computerhardware understøtter 2D GPU-acceleration). Gør zoom, rulning og gentegning af sideindhold hurtigere, og øger hastigheden af gengivelse og manipulation af 2D PDF-indhold. Denne indstilling er ikke markeret som standard. Denne indstilling er ikke tilgængelig i UNIX.
  Bemærk! Hvis indstillingen 2D GPU-acceleration vises i sidevisningsindstillingerne, men ikke er tilgængelig, kan det være nødvendigt at opdatere din GPU-kortdriver for at aktivere denne hardwarefunktion. Kontakt din kortforhandler eller computerproducent for at få en opdateret driver.
Brug sidebuffer
  Anbringer næste side i en buffer, endda før den aktuelle side vises, for at mindske den tid, det tager at bladre igennem et dokument.

#### Sideindhold og -oplysninger

Vis store billeder.
  Viser store billeder. Hvis dit system er langsomt til at vise sider med stor billedtæthed, kan du fravælge denne indstilling.
Overprint
  Slår visningen af overprint til eller fra. I tilstanden Overprint kan du (på skærmen) se virkningerne af brugen af trykfarvealias i det trykte output. Et trykkeri eller en tjenesteudbyder kan f.eks. oprette en trykfarvehenvisning, hvis et dokument indeholder to næsten ens staffagefarver, og der kun skal bruges én.
Vis bokse til illustrationsområde, renskæringsområde og kantområde
  Viser hver ArtBox, TrimBox eller BleedBox, der er defineret for et dokument.
Vis gennemsigtighedsnet
  Viser gitteret bag gennemsigtige objekter.
Brug logiske sidenumre
  Aktiverer kommandoen til Nummerer sider, så positionen af siden i PDF-filen svarer til tallet, som udskrives på den pågældende side. Et sidetal, efterfulgt af sideplaceringen i parentes, vises på værktøjslinjen Sidenavigering og i dialogboksene Gå til side og Udskriv – f.eks. i (1 af 1), hvis det udskrevne tal på første side er i. Hvis denne indstilling ikke er markeret, nummereres siderne med arabertal fra 1. Markering af denne indstilling forhindrer uventede virkemåder, når der klikkes på Tilbage i webbrowser.
Vis altid dokumentets sidestørrelse
  Viser sidemålene ved siden af det vandrette rullepanel.
Brug jævn zoom
  Hvis der ingen markering er, slås animationseffekter fra, hvilket giver en bedre ydelse.
Brug jævn rulning
  Hvis der ingen markering er, slås animationseffekter fra, hvilket giver en bedre ydelse.

Relaterede oplysninger

- Angive tilgængelighedsindstillinger